هێرشە ئاسمانیەکانی روسیا ناوچەیەکی نیشتەنییان لە شارۆچکەی حەمامە لە ناوچە گوندنشینەکانی ئیدلیب کردە ئامانج. [خاوەنی وێنە: دەزگای ئیدلیب\_تەلەگرام]\nهێرشەکانی سەر ئامانجە مەدەنییەکان لەمیانەی هەڵمەتێکی رژێمی سوریا و روسیادا لە پارێزگای ئیدلیب ژمارەی تاوانەکانی دژ بە مرۆڤایەتی زیاتردەکات، رێکخراوی چاودێری مافه‌كانی مرۆڤ پێنجشەممە (15 تشرینی یەکەم)، رایگه‌یاند و داوای سەپاندنی سزای كرد بەسەر فەرماندە باڵاکاندا.\nلە راپۆرتێکی 167 لاپەڕەییدا، "بەئامانجکردنی ژیان لە ئیدلیب"، رێکخراوی چاودێری مافی مرۆڤ 46 هێرشی ئاسمانی و زەمینیی تۆمارکردووە بۆسەر ناوەندە مەدەنییەکان له پارێزگاکەی باکوری خۆرئاوا.\nرێکخراوی چاودێری مافه‌كانی مرۆڤ رایگەیاند کە هێرشەکان "بەڕوونی دیارن کە تاوانی جەنگین و ژمارەی تاوانەکانی دژ بە مرۆڤایەتی زیاددەکەن".\nبەگوێرەی رێکخراوی چاودێری مافه‌كانی مرۆڤ، رژێمی سوریا و روسیا هێرشەکانیان لەنێوان نیسانی 2019 و ئازاری 2020 ئەنجامداوە، کە بوونەتە هۆی کوشتنی لانیکەم 224 مەدەنی.\nدوو ئەندامی کڵاو سپییەکان خانوویەک دەپشکنن لە ناوچە گوندنشینەکانی ئیدلیب لەلایەن موشەکێکی رژێمی سوریاوه کرایە ئامانج. [خاوەنی وێنە: بەرگری شارستانی سوریا]\nرێکخراوەکە جەختیکردەوە لەوەی ئەو رووداوانەی لێکۆڵینەوەی لێکردوون، تەنیا بەشێکن لە ژمارەیەکی زۆر هێرش بۆسەر مەدەنییەکان کە لەو ماوەیەدا ئەنجامدراون.\nسەرۆکی رێکخراوی چاودێری مافه‌كانی مرۆڤ، کێنێس رۆس وتی: "هێرشه‌كانی هاوپه‌یمانێتی سوریا-روسیا بۆسه‌ر نەخۆشخانەکانی ئیدلیب ،خوێندنگەکان وبازاڕەکان گوێپێنه‌دانێكی بێڕه‌حمانه به ژیانی مه‌ده‌نی ده‌رده‌خه‌ن."\nوتی: "هێرشە تووندە دووبارەکان وەک بەشێک لە ستراتیژییەکی سەربازی دەردەکەون بۆ لەناوبردنی ژێرخانی مەدەنی و کردنەدەرەوەی دانیشتوانی ناوچەکە، كه بۆ حکومەتی سوریا ئاسانترده‌كات کۆنتڕۆڵ بگرێته‌وه ده‌ست."\nشرۆڤەی وردی هێرشەکان\nرێکخراوەکە بۆ راپۆرتەکە پشتی بەو چاوپێکەوتنانە بەستووە کە لەگەڵ زیاتر لە 100 قوربانی و شایەتحاڵ ئەنجامدراون، لەگەڵ شرۆڤەکردنی سەدان وێنە و ڤیدیۆ کە لە شوێنی رووداوەکان گیران و هه‌روه‌ها وێنەی سەتەلایتی.\nرێکخراوەکە داوای پڕۆژە بڕیارێکی نەتەوە یەکگرتووەکانی كرد تا تكا له دەوڵەتانی ئەندام بکات بۆ سەپاندنی سزا بەسەر ئه‌و بەرپرسانه‌دا كه بەرپرسیارن لە کوژرانی مەدەنییەکان.\nرێکخراوەکە ناوی 10 بەرپرسی سەربازی و مەدەنیی سوریا و روسیای هێنا کە لە بەشی سەرەوەی زنیجیره‌ی ئه‌و فەرماندەییەدان کە لە پشت پێشێلکاریەکانی سەر نەخۆشخانەکان و خوێندنگەکان و ناوەندە مەدەنییەکانی دیکە بوون.\nرۆس وتی: "هەوڵی جددیی نێودەوڵەتی پێویستن بۆ دەرخستنی ئاکامی هێرشە نایاساییه‌كان، بۆ رێگریکردن لە تاوانەکانی داهاتوو، هه‌روه‌ها بۆ دەرخستنی ئەوەی هیچ کەسێک ناتوانێت خۆی لە بەرپرسیارێتی تاوانی کوشتن دەربازبکات بەهۆی پلە یان پێگەکەیانەوە."\nهێرشە ئاسمانییە نوێکان مەدەنییەکانی ئیدلیب دەکوژن\nچالاکوانێكی ئیدلیب، موسەعەب عه‌ساف پێنجشەممە بە دیارونای وت فڕۆکە روسییەکان هەشت هێرشی سەرکەوتوویان ئەنجامدا بۆسەر شارۆچکەی حەمامە له نزیک جسر شوغور لە خۆرئاوای ناوچە گوندنشینەکانی ئیدلیب، ئەمەش بووە هۆی کوشتنی دوو مەدەنی و بریندارکردنی زیاتر لە 10 كه‌سی دیکە.\nوتی ژمارەیەک مەدەنی هێشتا ونن لە دوای هێرشەکان و تیمەکانی رزگارکردن هێشتا نەیانتوانیوە بیدۆزنەوە.\nچەند سەرچاوەیەك به رێکخراوی روانگەی سوری بۆ مافه‌كانی مرۆڤیان وتووە هێرشە ئاسمانییەکان کەمپێكی تەحریر شامیان کردۆتە ئامانج.\nعەساف وتی هێرشە ئاسمانییەکان ناوچە کشتوکاڵیەکانیشیان کردۆتە ئامانج کە زەیتونیان لێ بەرهەمدەهێنرێت، ئەمەش قوربانیی زیاتری لێكه‌وتۆته‌وه و ئاماژەیکرد بۆ ئەوەی ئەو ناوچەیە بەشێکە لە ناوچەی ئارامکردنەوە و هیچ یەکەیەکی سەربازی ئامادەیی له‌وێ نییە.\nوتیشی بەرزاییەکانی جەبەل زاویە لە ئیدلیبیش تۆپباران کراوە لە کاتژمێرەکانی ئەمدواییەدا، لەگەڵ چەند بەشێک لە ناوچە گوندنشینەکانی پارێزگای لازقیە.\nهاوکات گروپە چەکدارەکان تەقەیان لە پاسێک کرد کە سەربازانی رژێم و چەکدارانی هاوپەیمانیان دەگواستەوە لە ناوچە گوندنشینەکانی خۆرئاوای حەلەب، ئەمەش بووە هۆی کوشتن و بریندارکردنی هەموو سەرنشینەکان.


سزای ئۆتۆمبێلی بێ سه‌ره‌تا له‌ڕ‌ووی یاساییه‌وه PUKmedia یەکێتیی نیشتمانیی کوردستان\nبیروڕا 11:37 AM - 2021-07-23\nیاسا ڕ‌ێوشوێنی هه‌موو كاروبارێكی دیاریكردوه مه‌جالی هیچ شتێكی نه‌هێشتۆته‌وه جێبه‌جێكردنی یاسا ده‌بێته پێشكه‌وتنی وڵات و سه‌قامگیری ئارامی و ئاسایشی وڵات.\nله‌تازه‌ترین بڕ‌یاردا جێگری سه‌رۆك وه‌زیران فه‌رمانی كردووه كه به پێی یاسا مامه‌ڵه له‌گه‌ڵ ئۆتۆمبێلی بێ ژماره، جام ره‌شه و تابلۆی ساخته بكرێیت كه ئه‌م بڕ‌یاره‌ش هه‌نگاوێكی گرنگه بۆ سه‌روه‌ربوونی یاسا، كه‌هیچ كه‌س له‌سه‌رووی یاساوه نییه.\nبه‌شی ١٢ له‌یاسایی ژماره ٨٦ی هه‌مواركراوی هاتووچۆی هه‌رێمی كوردستان،به‌شی ١٢ سوارۆكانی تۆمار نه‌كراو\nناكرێیت هیچ ئۆتۆمبێلێكی (سوارۆكان) تۆمارنه‌كراو هاتووچۆ بكات جگه له‌وانه‌ی به‌ده‌ركراون له‌یاسا یان په‌یمانامه، بۆ ئه‌فسه‌ری هاتوچۆ هه‌یه ده‌ستبه‌سه‌ر هه‌ر ئۆتۆمبێلێكی (سوارۆكان) دابگرێت كاتێك سه‌رپێچی ئه‌مه ده‌كات تاوكو ته‌واو كردنی مامه‌ڵه‌ی تۆماركردن وه خاوه‌نه‌كه‌ی هه‌موو ئه‌و خه‌رجیانه‌ی له‌مه ده‌كه‌وێته‌وه له ئه‌ستۆ ده‌گرێت و گه‌رخاوه‌نه‌كه‌ی نه‌یتوانی به‌رواری هاتنه‌ناوه‌ی بۆ عیراق بسه‌لمێنێت ده‌گه‌ڕ‌ێنرێته‌وه بۆ گومرگه‌كان تاوه‌كو مامه‌ڵه‌ی له‌گه‌ڵدابكرێت به‌پێی یاسا.\nئۆتۆمبێلی جام ره‌ش و تابلۆی ساخته\nبه‌یانی ژماره ۷ی ساڵی ٢٠١٦ هه‌مواری ژماره ۱ی ساڵی٢٠١٦ی وه‌زاره‌تی ناوخۆ\n-ده‌ست به‌سه‌رداگرتنی گشت ئه‌و ئۆتۆمبێلانه‌ی كه جام ره‌ش كراون به‌بێ ره‌چاوكردنی یاسا و ڕ‌ێنمایه‌كان.\n-ده‌ست به‌سه‌رداگرتنی گشت ئه‌و ئۆتۆمبێلانه‌ی كه هه‌ڵگری تابلۆی ساخته‌ن یان ده‌ستكاری ژماره‌ی تابلۆكانیان كردووه.\n-ده‌ستبه‌سه‌ردارگرتنی گشت ئه‌و ئۆتۆمبێل و ماتۆڕ‌سكیلانه‌ی بێ تابلۆن.\nدووه‌م/له‌سه‌ر به‌ڕ‌ێوه‌به‌راتیه‌كانی هاتووچۆی پارێزگاكان و ئیداره سه‌ربه‌خۆكان و هاوشێوه‌كانه جێبه‌جێی بكه‌ن.\nبه‌پێی خشته‌ی سزاكانی ژماره ١ ی هاتووچۆ خاڵی ٤٢\nگواستنه‌وه‌ی ئۆتۆمبێلی سه‌رپێچیكار به‌كڕ‌ینی هاتوچۆ بۆ گه‌راج به‌بری ٠٠٠ ٧٥ حه‌فتاو پێنج هه‌زار دینار.\nبه‌پێی خشته‌ی سزاكانی ژماره ۲ ی هاتووچۆ خاڵی ٤٤\nسزای جام ڕ‌ه‌ش كردن به بڕ‌ی ٠٠٠ ٠٠٠ ۱ یه‌ك ملیۆن دینار.\nسزای تابلۆی ساخته یان ده‌سكاری تابلۆ بڕ‌ی ٠٠٠ ٠٠٠ ۱ یه‌ك ملیۆن دینار.\nسزای بێ تابلۆ یان بێ سه‌ره‌تایی بۆ ئۆتۆمبێل و ماتۆڕ‌سكیل به بڕ‌ی ٠٠٠ ٠٠٠ ۱ یه‌ك ملیۆن دینار.\nسزای هه‌ر یه‌كێك له‌مانه به‌ته‌نها گه‌ر هه‌موو ئه‌و سه‌رپێچیانه‌ی هه‌بێ سزای هه‌موو سه‌رپێچیه‌كان پێویسته بدات.\nدوای جێبه‌جێكردنی سزاكان خاوه‌نه‌كه‌ی به‌ڵێننامه‌یه‌كی یاسایی پێ پرده‌كه‌نه‌وه له‌هاتووچۆ كه له‌ماوه‌ی ٢٤كاتژمێر ئه‌و ئۆتۆمبێله بباته ده‌ره‌وه‌ی عیراق.\nجێبه‌جێكردنی ئه‌م یاسا و ڕ‌ێنمانی وبه‌یانه‌كان ده‌بنه‌پاراستنی سه‌روه‌ری یاسا و پاراستنی باری ئاسایش و ئه‌منی و ڕ‌ێگری كردن له‌هه‌ركارێكی نایاسایی كه له‌ڕ‌ێگه‌ی ئه‌م سه‌رپێچیكردنانه ئه‌نجام ده‌درێت چونكه به‌راستی ئه‌م ئۆتۆمبێلانه به‌شێكی له‌و كارانه به‌كاردێن كه مه‌ترسین بۆ سه‌ر مرۆڤ و كۆمه‌ڵگه راسته زۆرێك له‌هاوڵاتیان له‌به‌ر هه‌رزانی نرخ و كه‌می داهات و نه‌بوونی توانای ماددی پێویست ڕ‌وو له كرینی ئه‌و ئۆتۆمبێلانه ده‌كه‌ن، به‌ڵام به‌شێكی تری بۆ كاری تر به‌كاری ده‌هێنێت.\nپێویسته بڕ‌یارێكی گونجاو له‌م جۆره ئۆتۆمبێلانه بدرێت چونكه به‌راستی ئه‌م جۆره كارانه بۆته دیارده و له‌حاڵه‌ت ده‌رچون و پێویسته لایه‌نی په‌یوه‌ندیداریش ره‌چاوی بارودۆخی هاوڵاتیان بكات ناكرێت هاوڵاتی زه‌ره‌دمه‌ندبێت، چونكه بۆته دیارده خه‌ڵكی زۆر به‌كاریان ده‌هێنێت، ده‌بوو پێش ئه‌وه‌ی ببێته دیارده ڕ‌ێگری لێكرابا وئه‌گه‌ر ئه‌م بریاره‌ی تازه ده‌رچوه جێبه‌جێ نه‌كرێت كاره‌ساتی زیاتر به‌هۆكاری ئه‌م جۆره ئۆتۆمبێلانه ڕ‌ووده‌دات و پێویسته سنووره‌كان توندتر بكرێن و ڕ‌ێگه به‌هیچ كه‌س نه‌ده‌ن به‌قاچاخی یان كاری نایاسایی ئه‌م كارانه ئه‌نجام بدرێن.\nمافپه‌روه‌ر كامۆ خدر


پەیوەندی تەلەفۆنی ئاپۆی چەنی براکەیش\n01:15 - 27/3/2021\nعەبدۆڵا ئۆجەلان ڕابەری بەندکراوو پارتو کرێکاراو کوردستانی بە تەلەفۆن چەنی محەمەد ئۆجەلانی برایش قسێشا کەردێ. پارێزەرێ عەبدۆڵا ئۆجەلانی بە بەرکەردەی بەیانێوی، هەواڵو پەیوەندی تەلەفۆنی ئادیشا چەنی براکەیش وەڵا کەردەو. بەپاو بەیانو دەستەو پارێزەراو ئۆجەلانی ڕۆو پەنجشەممەی 5و نەورۆزی عەبدۆڵا ئۆجەلان و محەمەد ئۆجەلانی براش بە تەلەفۆن قسێشاچەنی یەکترینی کەردێنێ، بەڵام پەیوەندییە تەلەفۆنیەکە دماو چند دەیەقا پڕچیان و محەمەد ئۆجەلان نەتاوانش جە حاڵ و دۆخو تەندروستیی براکەیش ئاگادار بۆ.\nتا ئی ساتە محەمەد ئۆجەلان هیچ واتێوش چی بارەو نەبیەن.\nعەبدۆڵا ئۆجەلان ڕابەری بەندکراوو کوردی ج ساڵەو 1999یەو دماو دەستبەسەرکەردەی و ئەڕفانایش ج لاو دەزگاو میتی تورکیەو 22 ساڵێن ئیمرالینە زیندانیا و تا ئیسە دوێ جارێ تاوانش پەیوەندی تەلەفۆنیش بۆ و جە ماوەی وەڵینەنە چند هەواڵێو سەبارەت بە دۆخی ناجێگیرو تەندروستیش وەڵا بیەنەو.


چارەسەری درزی دەستەکان - بابەت\nماڵ ⁄ گرنگی دان بە خۆت ⁄ چارەسەری درزی دەستەکان\n1 چارەسەری درزی دەستەکان:\n1.1 بەکارهێنانی چارەسەری ناوماڵ:\n1.4 دەستەکانی شێکەر:\n1.5 ئامۆژگاریبۆ ڕزگاربون لە دەستی شکاو:\n1.6 ئامۆژگاریبۆ رێگری کردن لە درزی دەست:\nچارەسەری درزی دەستەکان:\nبەکارهێنانی چارەسەری ناوماڵ:\nگلەیسیرین مادەیەکی زۆر بەسوودە بۆ شێکردنەوەی پێست و ڕزگاربوون لە دەستی درزاوی و ناوچەکانی تری وەک : قاچ و قاچ ، دەکرێت بە تێکەڵکردنی ئاوی لیمۆ لەگەڵ ئاوی گوڵ ، کەمێک گلسیرین بەکار بهێنرێت ، پاشان تێکەڵەکە بخەیتە سەر دەستی درزاو ، بە نەرمی ماویان دەکات ، بۆ ماوەی 20 خولەک بەجێی دەهێڵێت ، پاشان بە ئاو دەیانشێوێتەوە ، هەموو ڕۆژێک بۆ ماوەی دوو هەفتە پرۆسەکە دووبارە دەبێتەوە بۆ ئەوەی گۆڕانکاری ئارەزوولێکراو بەدەست بهێنێت . \nترشی ئەستێیک لەسرکەدا یارمەتی نەرمکردنەوەی پێست دەدات ، کە یەکێکە لەسەلامەتترین چارەسەرەکانی ماڵەوە بۆ بەدەستانی درزی ، هەروەها بەتێکەڵکردنی پەرداخێک سرکەی سێو یان سرکەی سپی لەگەڵ چەند پەرداخێک ئاو ، تەڕکردنی دەستەکان لەتێکەڵەکە بۆ ماوەی ( 7 – 15 ) خولەک ، بەکاردەهێنرێت .دەستەکانت بە ڕیشاڵی زبر بماڵە و دەستەکانت بە ئاوی پاک بشۆ، گوڵدان یان شێداربکە لەسەر دەستەکان، یان بە تێکەڵکردنی سرکەی سێو لەگەڵ هەنگوین و ئاردی برنج، بۆ ئەوەی پەیوەن دروست بکات،کەمێک زەیتی زەیتوون زیاد بکە، پاشان دەستبشۆ، بە نەرمی مەساجیان بکە، چەند خولەکێک بەجێی بهێڵیت، پاشان دەستەکان بە ئاوی شلەتێن بشۆ، لە هەفتەیەکدا دوو جار پڕۆسەکە دووبارە بکەرەوە بۆ ئەنجامی باش.\nگرنگی بدە بەشێکردنی دەستەکانت ئامی ویکسلەر پزیشکی پێست گوتی : پێویستە بەشێوەیەکی ڕاستەوخۆ شێدارکەرەوە کە بۆ پێست بەکار بێت بۆ پاراستنی هەڵمژینی ئاو لە پێست ، بەو جۆرەش پاراستنی تەندروستی پێست و چاکبوونەوەی بۆ گەنجتر بوون ؛ پاراستنی بەرزی ڕێژەی شێ لە دەستەکان یارمەتیدەرە بۆ ڕزگار بوون لە درز و خاوکردنەوەی خورانلەی پێست لە هەموو لەشدا ، بە لێوی درزی تێوەگلاو .\nئامۆژگاریبۆ ڕزگاربون لە دەستی شکاو:\nیەکێک لەو شتانەی کە دەبێت ئەنجامی بدات ئەوەیە کە چارەسەری درزی دەستی بکرێت:\nلۆبیشێی شێدار بۆ پێست زۆربەی کات ، بە کرێمی و لۆتەکان بەکار بێنە .\nخۆلادان لە بەکارهێنانی ئاوی زۆر جگە لە پێویستی\nپەیوەندی بکە بە پزیشکی پێستت ئەگەر حاڵەتی دەستەکان باشتر نەبوو.\nبەکارهێنانی ئەو کرێمەی هایدرۆکۆرتیسۆنی تێدایە، لەلایەن ڕەچەتەیەوە بەکاردەهێنرێت.\nدەستکێش لەبەر بکە بۆ ئەنجامدانی کاری ڕۆژانە، بەتایبەتی ئەوانەی کە لە لۆکە دروست کراون\nئامۆژگاریبۆ رێگری کردن لە درزی دەست:\nیەکێک لەو شتانەی کە دەستت لە درزی تراوە دوور دەکەویەوە:\nخۆ بەدوور بگرە لە بەرکەوتنی لەڕادەبەدەر بۆ تیشکی خۆر، بای سارد یان بەرز.\nخۆت بەدوور بگرە لە شوشتنی دەستەکانت بە ئاوی گەرم .\nتا بۆیان بکرێت دەست شۆردنەوە کەم بکەنەوە ، لە کاتی پاک ڕاگرتنیان .\nبە بەردەوامی شێکەرەوە لەسەر دەستەکانت بەکار بێنە، بە تایبەتی لە کەش و هەوای وشکدا.\nچارەسەری درزی دەستەکاندەست


پەیوەندی نێوان سترێس و تووشبوون بە قەبزی\n18/10/2021 05:16 PM\nسک و ریخۆڵە مێشکی دووەمی ئێوەن و ئێکۆسیستمی تایبەت بە خۆیان هەیە. تۆڕێکی گەورەی نۆرۆنی لەواندا بەکار هاتووە. نۆرۆنە زیادەکان، زیاتر لە نۆرەکانی ناو ئێکۆسیستمن. قەبزی یەکێک لە رێگەکانی لەناوبردنی سترێس لەلایەن ئەم نۆرۆنەکانەوەیە.\nبەپێی توێژینەوە زانستییەکان دەرچوونی پیسایی لە لەشی مرۆڤ ئەو کاتەی تووشی سترێس دەبێت دەوەستێت. قەبزی بەگشتی لەو کەسانەدا کەوا سترێسیان هەیە، جێگەی خۆی دەدات بە سکچوون و لەوانەیە دۆخەکە بەگشتی بگۆڕدرێت.\nهەر بۆیە زۆر گرنگە کە لە وەها دۆخێکدا دەرمان نەخۆن و ئیزن بدەن هەموو شتێک بەپێی رەوتی سروشتی خۆی بڕواتە پێشەوە، چونکە کاتێک دەرمانی دژە سکچوون دەخۆن هاوسەنگیی دۆخەکە تێک دەچێت و جەستە ناتوانێ خۆی رێک بخات.\nنەخواردنەوەی ئاو بە رادەی پێویست، نەخواردنی ژەمە خۆراکەکان، زۆرخۆری، خواردنی خۆراکە ناتەندروستەکان، وەرزش نەکردن و کێشەکانی کۆئەندامی هەناسە هۆکارن بۆ تووشبوون بە قەبزی.\nسترێسی درێژخایەنیش دەبێتە هۆی گۆڕانکاری و لەوانەیە نیشانەی فیزیکیی لەم چەشنە بێنێتە ئاراوە:\n*ریفلاکسی ئاسیدی گەدە\n*هەستکردن بە رشانەوە\nخاک_ پشکۆ کامەران


خوێنەر و کتێب: دەربارەی ڕۆمانى قه‌سابخانه‌ی ژماره پێنج » DidiMn\nسەرەتا / خوێنەر و کتێب/کتێب / خوێنەر و کتێب: دەربارەی ڕۆمانى قه‌سابخانه‌ی ژماره پێنج\nخوێنه‌ر و كتێب: ڕانانێک بۆ ڕۆمانی سەردەمی گریانی بەلقیس\nخوێنەر و کتێب: مەشقى ڕۆحیى بزربوویەک\nخوێنه‌ر و كتێب: دیدگای دوو کەلتووری جیاواز بەرانبەر هەڵەکردن\nخوێنەر و کتێب: کرمەکەى ئایرو\nخوێنەر و کتێب: دەربارەی ڕۆمانى قه‌سابخانه‌ی ژماره پێنج\nدیدی من – خوێنه‌ر و كتێب\nكتێب: قه‌سابخانه‌ی ژماره پێنج\nنووسه‌ر: کوورت ڤۆنێگه‌ت\nخوێنه‌ر: به‌رهه‌م ئه‌نوه‌ر\nهەڵبەت کاتێک لە کۆتایی مانگی یەکەمی بەهاری ٢٠١٣دا قەسابخانەی ژمارە پێنجم لە کتێبخانەیەکی بچووک و لاتەریکدا بینی و کڕی، هەرگیز بە خاتری نووسەرەکە و بابەتی چیرۆکەکە نەبوو- چوون نە دەمناسی و نە هیچم دەربارەی بیستبوو- بەڵکو تەنها بینینی دوو وشە – کە ناوێکیان دروست دەکرد – بۆ من بەسبوو، ئەویش عەتا نەهایی وەرگێڕی کتێبەکە بوو.\n”چیرۆکی شکست و ڕسوایی سەربازان!“\nدرێسدن شارێکە لە ڕۆژهەڵاتی ئەڵمانیا و هاوسنوری وڵاتی چیک و پۆڵندایە. ئەم شارە لە کۆتایی جەنگی جیهانیی دووه‌مدا -واتە لە بەهاری ١٩٤٥دا – لە لایەن دەوڵەتە هاوپەیمانەکان، ئەمریکا و بەریتانیا، بۆمباران دەکرێت و لە دەست دەسەڵاتی نازییەکان ئازاد دەکرێت. ئەم ئازادییەش بە مردن و سوتانی زیاتر لە ١٣٥ هەزار کەس دێتە دی.\n(بەڵێ کاری دنیا ئاوایە)\nنوسەری ئەمریکایی کوورت ڤۆنێگه‌ت ڕۆمانێک بە ناوی قەسابخانەی ژمارە پێنج لە بارەی ئەم تراژیدیایەوە دەنووسێت و ساڵی ١٩٦٩ چاپ و بڵاو دەکرێتەوە.\nچیرۆکی ڕۆمانەکە لە خزمەتی بیرۆکەیەکی مەزندایە، ئەویش نەفرەتکردن و ناشرینکردنی شەڕە، ئیتر شەڕ لە پێناوی هەر ئایدیا و مەبەستێکدا بێت.\nدیارە کاتێک ئێمە ئەم وشانە (جەنگی جیهانیی دووەم، ئەڵمانیا، نازییەکان) پێکەوە دەبینین و دەژنەوین ڕاستەخۆ خەیاڵمان بۆ هۆڵۆکۆست و دڕندەیی هیتلەریزمەکان دەڕوات. پڕۆسەی پاکتاوکردنی ئەو جولەکانەمان بیردێتەوە کە زیاتر لە ٦ ملیۆنیان لەناوچوون. بەڵام ئەم کتێبە پێچەوانەی خەیاڵی ئێمە زیاتر کار لەسەر نیشاندانی قێزەونی دەرئەنجامی هەوڵی هاوپەیمانەکان و بە تایبەت ئەمریکا دەکات، بۆ ڕزگارکردنی درێسدن. شارێکی خاپووربوو کە ژمارەی مردووان تێیدا تەقریبەن هاوشانی هێرۆشیما و ناگازاکی بوو! بەو جیاوازییەی کە کوشتار و وێرانکارییەکەی درێسدن وەک ئەوان دەنگدانەوەی جیهانی نەبوو!\nنووسەری ئەم کتێبە، یاخود پاڵەوانی ئەم ڕۆمانە، یەکێک لەو سەربازانەیە، کە لە دوایین شەوی بۆمببارانکردنی درێسدندا، بە دیلکراوی لە شارەکەدا بووە و بە پەرجوویەک ڕزگاری بووە و بە ڕێکەوت، یەکێک نەبووە لەو هەزاران هەزار مردووەی ژێر دار و پەردووی بینا ڕوخاوەکان!\nڤۆنێگه‌ت بۆ نیشاندانی زیاتری قێزەونی و مەینەتییەکانی شەڕ، لە پاڵ بەکارهێنانی زمانێکی تەژی لە تەنز و تەوس و گاڵتەجاڕی، تەکنیکێکی نایاب بەکار دەبات، کە بریتییە لە گۆڕینی بەردەوامی کات و شوێنی چیرۆک و ڕووداوەکان. ئەم تەکنیکی شوێن/کات گۆڕینە هێندە لێزانانە پەیڕەوکراوە، کە بەهۆیەوە دەتوانین هەست بە کاریگەییەکانی شەڕ بکەین لەسەر دەروون و خەیاڵی سەربازان بە گشتی و دەربازبووانی جەنگ بە تایبەتی. پاڵەوانی ڕۆمانەکە بەردەوام لە نێوان چەند زەمانێکدا لە گەشتدایە، گەشت لە نێوان تەمەنی منداڵی و لاوێتی و پیریدا. بە زمانێکی تر، سەفەر لە نێوان ڕۆژگارەکانی بەر لە جەنگ و سەردەمانی جەنگ و دوای جەنگ.\nڕێدەکەوێت لە لاپەڕەیەکدا، هەندێ جار لە پەرەگرافێکدا، دوو شوێن/کاتی جیاواز، واتە دوو چیرۆک و دوو ڕووداوی جیاواز ببیندرێت. ئەم وردەکارییە کارێک دەکات نەتوانین چاوپۆشی تانانەت لە ڕستەیەکیش بکەین. شێوازی گێڕانەوەکە بە جۆرێک چڕوپڕ و داڕێژراوە، کە هەست بەهیچ جۆرە زیادەڕەوییەک نەکەیت. ئەمە وا دەکات لە کتێبێکی ٢٥٠ لاپەڕەیی نەک پەرەگرافێک، تەنانەت ڕستەیەکیش زیادە و بێ کاریگەریی دەرنەکەوێت. واتە بۆ ئەوەی لەگەڵ خەیاڵی بیلی، پاڵەوانی ڕۆمانەکە، هەمیشە لە سەفەرە بەردەوامەکانیدا بەشدار بین، پێویستمان بە حەوسەڵەیەکی زیاتر و سەلیقەیەکی باشترە و هەرگیز، ناشێت و نابێت لە ڕستەیەک خافڵگیر بین.\nعادەتەن لە جەنگدا دوو بەرە هەیە، لایەنێک کە پێی وایە لەسەر حەقە و لایەنێک کە وا دەردەکەوێت ناحەقە، بەڵام ڕەهەندێکی جوانی ئەم ڕۆمانە ئەوەیە لە خزمەتی هیچ کام لەم دوو لایەندا نییە. بەڵکو وەک ئەلبوومێکی وێنەیی ژیانی ئەو سەباز و بەرکەوتووانەمان نیشان دەدات کە تا ئاستی نابوودبوون و ڕیسوایی، لە زیانلێکەوتووانی جەنگن. سەرابازانێک، کە جوانترین ساتەکانی ژیانیان دەبێتە سووتوی شەڕەکان. خۆشترین هەناسەکانیان لە نزیک شەڕگەکان و لەناو تانک و سەربازگەکاندا دەدەن. لە باشترین حاڵەتدا برسییانە و سەرمایانە و بە گشتی، لە نێوان خەو و بێدارییاندا جیاوازییەک نییە!\nبەڵێ، وەک چۆن هەمیشە ئاو خواردنەوە پێویستییە و ئاساییە، ئاوهاش لە ساتی جەنگدا کوشتن و بڕین پێویستییە و ئاساییە. چونکە شەڕ تەنها یەک یاسای هەیە –ئەگەر نەکوژیت، دەکوژرێیت-\nدەشێت بڵێین ئەم کتێبە تەواو لە خزمەتی نیشاندانی پوچییەتی و بێهودەیی ژیانێکدایە، کە یاساگەلێکی هاوشێوەی تێدا پیادەکرێت.\nقەسابخانەی ژمارە پێنج. کوورت ڤۆنێگه‌ت. وەرگێڕانی؛ عەتا نەهایی. سەردەم، ۲۰۰٨.\nBarham Anwar, kurt Vonnegut, Slaughterhouse-Five, Xwenar u Kteb, Xwenar w Kteb,


لە جیۆکالچریزمەوە بۆ شەڕی نەرم\nلە دوای کۆتایی هاتنی شەڕی سارد، کۆمەڵێک تیۆری نوێ لە لایەن بیردۆزانی جیۆپۆلتیکەوە هاتنە ئارا، بووە درووستبوونی گۆڕانێکی بنچینەیی لە ڕوانینە باو و دیارەکانی زانستی جیوپۆلتیک.\nشەمزین ئەحمد نەژاد\nنووسەر و ڕۆژنامە نوس\nلە دوای تێکڕووخانی سیستەمی دووجەمسەری و کۆتایی هاتنی شەڕی سارد، کۆمەڵێک تیۆری نوێ لە لایەن بیردۆزانی جیۆپۆلتیکەوە هاتنە ئارا، ئاکامەکەی بوو بە درووستبوونی گۆڕانێکی بنچینەیی لە ڕوانینە باو و دیارەکانی زانستی جیوپۆلتیک. لەدوای ئەم سەردەمەوە، بیردۆزانی ئەم زانستە بە بەرجەستە کردنەوەی چەند چەمکێکی وەک نەتەوە و ناسنامە و لەسەر بنەمای تایبەتمەندیییە فەرهەنگییەکان وەک لکێکی زانستی جیۆپۆلتیک، چەمکی جیۆکالچریزم-یان وەکوو ڕۆچنەیەکی نوێ کردە هەوێنێکی گرینگ بۆ تێروانینەکانیان. تیۆری بەریەککەوتنی شارستانییەکان لە نووسینی "ساموئێل هانتینگتۆن"، کۆتایی مێژوو لە نووسینی "فرانسیس فۆکۆیاما"، هێزی نەرم لە نووسینی "جۆزێف نای" و کتێبەکانی "ئالوین تافلێر" لە ژێر ناوەکانی جێگۆڕکێی هێز، ئەوپەڕی قەیران، شەپۆلی سێهەم و شەڕو دژە شەڕ بەشێک بوون لەو مەعریفە نوێیەی کە نیشاندەری دەوری فەرهەنگ بوون لە مامەڵە و پێوەندی نێوان مرۆڤەکان دەگەڵ یەکتری و یەکە سیاسییەکان بەهەمان شێوە.\nبۆ یەکەمین جار گەورە ئابووریناسی ئەمریکایی "ئێمانۆئێل والرشتاین" لە کتێبە بەناوبانگەکەی خۆی " سیاسەت و فەرهەنگ لە سیستەمی جیهانی"، دەستەواژەی جیۆکالچری دەکار هێناوە. دوا بەدوای والرشتاین، ئانتۆنیۆ گرامشی لە چوارچێوەی تیۆری بەناوبانگی "هەژمۆنی"دا و کاستلز لە کتێبی "کۆمەڵگەی زانیاری و تۆڕئاسا" و ژان گاتمەن بە داهێنانی بیرۆکەی "ئایکۆنۆگرافی و سیرکولیشن"، سرنجی زیاتریان خستە سەر کارئەکتەری فەرهەنگ لە خووڵقاندنی گۆڕانە نێودەوڵەتییەکاندا. ئەم بیرمەندانە لەو بڕوایەدابوون لە جیهانی دوای شەڕی ساردەوە، کۆمەڵە پێوەندییەکی ئاڵۆز لەسەر بنەمای هێز و فەرهەنگ بەدیهاتوون. هەر بۆیە لە لایەکەوە گرینگییەکی یەکجار زۆریان بەو مکانیزمانە دەدا کە کارتێکەریان لەسەر چەمکی فەرهەنگ و پێوەندی نێوان وڵاتان هەبوو و لە لایەکیترەوە کارتێکەریی جیۆکالچریزمیان لەسەر دوونیای پێوەندییە سیاسییەکان و هەروەها فەرهەنگی وڵاتان کردبوو بە چەقی گرینگترین پرسەکانیان بۆ تێگەیشتن لە گۆڕانکارییە هەنووکییەکان. "والرشتاین" لە شرۆڤەی سیستەمی جیهانیدا باوەڕی وابوو لە سەدەی شازدەیەم بەملاوە، سیستەمی جیهانی ناوەندێکی هەیە کە ئەم ناوەندە شوێنی بەرهەمهێنان و دابەشکردنی سامانە و پەراوێزێک هەیە کە شوێنی دابینکردنی پێداویستی و کەرەسەی خاوی ناوەندە. والرشتاین لەو بڕوایەدابوو کە ئەم سیستەمە تایبەتمەندییەکی فەرهەنگی هەیە و فەرهەنگی خۆی بۆ هەموو جیهان دەگوازێتەوە کە ئەمەش پێناسەیەکە بۆ جیۆپۆلتیکی فەرهەنگی یان جیۆکالچریزم. ڕوانینی "والرشتاین" چوارچێوەیەکی سێ ڕەهەندی سەبارەت بە هێز هەیە کە پێکدێن لە بەریەککەوتن، کێبەرکێ و هاوکاری.\nبە گوێرەی بیرکردنەوەی "والرشتاین" ئەم سێ ڕەهەندە بە سێ شێوە لە جوڵەدان کە بریتین لە:-\nیەکەم:- کۆمەڵگە نەریتییەکان؛ چەشنی مامەڵەی ئەم کۆمەڵگایانە زیاتر بەریەککەوتنە.\nدووهەم:- کۆمەڵگە پیشەسازییەکان؛ ئەم جۆرە کۆمەڵگەیانە، کێبەرکێ بەسەر چەشنی مامەڵەکردنیاندا زاڵە.\nسێهەم:- کۆمەڵگە دیجیتاڵییەکان:؛ لەم جۆرە کۆمەڵگەیەندا هاوکاری و دیالۆگی بوونیاتنەر هەیە.\n"جیۆکالچریزم و پیشەسازی فەرهەنگی"\nبنەمای جیۆکالچریزم، پیشەسازی فەرهەنگیە. بە گووتەی "والرشتاین" وەک چۆن سامان لە ناوەندەوە درووست دەبێت و شۆڕ دەبێتەوە بۆ پەراوێزەکان، بەهەمان شێوە فەرهەنگ لە ناوەندەکانەوە درووست دەبێت و لەوێوە شۆڕ دەبێتەوە بۆ کۆمەڵگە پەراوێزەکان. بە واتایەکیتر بەرهەمی فەرهەنگی لە ڕێگەی پەیامی فەرهەنگی و لە ناخی پیشەسازی فەرهەنگیدا درووست دەکرێت و دواتر بڵاو دەکرێتەوە.\nپیشەسای فەرهەنگی لێرەدا بریتیە لە بەرهەمی فەرهەنگی وەک میوزیک، سینەما، ڕۆژنامە و هەواڵدەرییەکان، کتێب، ڕۆمان و ئینتەرنێت. هەمووی ئەم بەرهەمانە لە ناوەندە مۆدێرنەکانەوە بەرهەم دێن و دەگوێزرێنەوە بۆ ناوچە پەراوێزەکان.\n"هێز و جیۆکالچریزم"\nهێز یەکێک لە چەمکە گرینگەکانی جیهانی سیاسەتە و وەک زۆربەی چەمکە کۆمەڵناسییەکان پێناسەی فرەجۆری لەسەر کراوە. لە جیهانی ئەمڕۆدا هێز بەردی بناغەی بابەت وباسەکانی تایبەت بە سیاسەت و پێوەندییە نێودەوڵەتییەکانە. هاوپەیمانیەتییە سیاسییەکان وەک یەکیەتی ئەوروپا، هاوپەیمانی سەربازی لە چەشنی پەیمانی ناتۆ هەتا دەگاتە وڵاتان یەک یەک و بەتەنیا وەکوو کێبەرکێی ئەمەریکا و چین لە پرسی ئابووری و کۆنترۆڵی بازاڕی جیهانیدا، ململانێی نێوان دەوڵەتان، بزووتنەوە سیاسییەکان لە بەرامبەر دەسەڵاتە دیکتاتۆرەکان و بزووتنەوەی ڕزگاریخوازەکان لە بەرامبەر وڵاتانی داگیرکەردا وەک خەباتی گەلی کورد لە بەرامبەر داگیرکەرانی کوردستان، هەموویان نیشانە و هێمای ململانێ لەسەر بەرزکردنەوەی پێگە و پچڕینی بەرژەوەندی بە قازانجی خۆیانن. "هێز درووستکردنی بەرهەم وئەنجامی دڵخوازە"، ئەمە تێگەیشتنی "بێرتێر ئەندراسێل" ە لەسەر پێناسەی هێز. بە گوێرەی بۆچوونی ئەندراسێل ئەلف هێزێکی زیاتری لە به‌ر هەیە ئەگەر بتوانێ بەرهەمێکی زیاتری ویستراو بەدەست بێنێت. هێز توانای سەپاندنی ئیرادەی کەسێکە بەسەر کرداری کەسانی دیکەدا.\n"شێوازەکانی هێز و سەرچاوەکانی هێز لە سیاسەتی نێودەوڵەتیدا چین"\nلە ڕوانگەی زۆرینەی بیرمەندانی زانستی سیاسی، چەمکی هێز خاوەنی سێ لایەنی سەخت، نەرم و زیرەکە.\nهێزی سەخت:- بە کورتی بەکارهێنانی گووشاری ئابوری، هەڕەشە و بەکارهێنانی ئامرازی سەربازی دەکەونە خانەی هێزی سەخت.\nهێزی نەرم:- لە ڕوانگەی "جۆزێف نای" کە خاوەنی تیۆری هیزی نەرمە، هێزی نەرم بریتیە لە درووستکردنی کاریگەری لە ڕێگەی فەرهەنگ، بەها و بایەخەکان و نیشاندانی پێشکەوتوویی و هەبوونی ئازادی و دێموکراسی لە وڵاتێکدا.\nهێزی زیرەک:- لە پێوەندییە نێودەوڵەتیەکاندا، هێزی زیرەک پێکدێت لە بەکارهێنانی هەردوو هێزی نەرم و سەخت لە یەک کاتدا. سۆزان ناسل بەڕێوەبەری ڕێکخراوی قەڵەم لە ئەمریکا سەبارەت بە هێزی زیرەک دەڵێت؛ هێزی زیرەک بەمانای تێکەڵکردنێکی زیرەکانەی هەردوو هێزی نەرم وسەختە لە ڕووبەڕوو بوونەوەی ئەو هەڕەشانەی لەسەر ئەمنیەتی نەتەوەیی وڵاتان هەیە.\nبە گووتەی "نای"، لە چوارچێوەی تیۆری هێزی نەرمدا بۆ ئەوەی کاری دڵخوازی خۆمان بە لایەنی بەرامبەرمان بکەین پێویستە سێ ڕێگەی پاداش، قەناعەت پێکردن و ڕاکێشانی سرنج بگرینە بەر. هەروەها بۆ بەکارهێنانی هێزی نەرم، هەبوونی سێ جۆری توانایی زۆر بە پێویست دەزانێت. ئەم سێ جۆر تواناییە بریتین لە:\nیەکەم؛ توانایی کۆنترۆڵکردنی هەستەکان و کەڵکوەرگرتن لێیان لە پێوەندی دەگەڵ خەڵکدا.\nدووهەم؛ درووستکردنی دیمەنێک لە داهاتوو کە توانایی ئەوەی هەبێت سرنجی خەڵک ڕابکێشێت.\nسێهەم؛ توانایی درووست کردنی پێوەندیی کە بریتیە لە کەڵکوەرگرتن لە توانایی دەربڕین و توانایی بەکارهێنانی ئەو بەشە لە ئامێرە پێوەندییەکان کە پێویستیان بە دەربڕین و قسەکردن نییە.\n"جیۆکالچریزم وەک ڕووبەرێکی فراوانی هێزی نەرم"\nجیۆکالچریزم وەک پاڕادیمێکی نوێی بەجیهانی بوون، بووە بە سەرچاوە و سەرەتای زۆربەی گۆڕانکارییەکانی جیهانی ئەمڕۆ و سەرەتایەک بۆ ئەوەی فەرهەنگ وەک ڕووبەرێکی فراوانی هێزی نەرم بۆ گەیشتن بە پێگەی هەژمۆن بوون دەربکەوێت. گوتارە ناسنامەسازەکان وێڕای ئەوەی ئێلێمان و نیشانە فەرهەنگییەکان هەڵدەبژێرن، لە هەمانکاتدا لە چوارچێوەی پێرست و نەزمێکی تایبەتیدا دایاندەرێژنەوە و لە بەرەو بردنی سیاسەتی وڵاتان وگەلاندا دەوری مێژوویی دەگێڕن. "ئانتۆنیۆ گرامشی" کە وەک پێشتر باسمان کرد لە یەکەمین کەسەکان بوو کە کەڵکی لە دەستەواژەی جیۆکالچریزم وەرگرت، بە سرنجدان بە تیۆری سوڵتەی فەرهەنگی ئەو ڕاستیەی دەرخست کە چینە دەسەڵاتدارەکان چۆن و بە کامە شێوازانە لە ڕێگەی کۆنترۆڵی فەرهەنگ و باوەڕەکانی خەڵک، درێژە بە تەمەنی دەسەڵاتدارێتی خۆیان دەدەن.\nجیۆکالچریزم لە ڕێگەی پێداگری لەسەر هێما وئولگوی هاوبەش، باوڕی هاوبەش، بەرژەوەندی هاوبەش، زمانی هاوبەش، دینی هاوبەش، تایبەتمەندی و بایەخی جوگرافیایی وەکوو یەک، مێژووی هاوبەش و شارستانیەت و ڕەچەڵەکی نەتەوەیی بەستێنی یەکیەتی و کۆدەنگی لە نێوان لایەنەکان درووست دەکات و بەمەش چوارچێوەیەکی گەورەتر لەو چوارچێوەی، سنوورە نێودەوڵەتییەکان دیاریان کردووە یاخود لە ڕێگەی دەوڵەتانی سەردەستەوە سەپێندراوە دەخوڵقێنێت.\nجیۆکالچریزم بەستێنیکی بەهێزە بۆ ئالنگارسازی لە بەرامبەر سیاسەتی نێودەوڵەتی و دەوڵەتان .چەمکێکە توانایی دژەپێکهاتەبوونی لە سیاسەتی نێودەوڵەتیدا زۆرە و کارتێکی بەهێزی دەوڵەتان و بزووتنەوە سیاسی، مەدەنی و ژینگەپارێزییەکانە لە لە ململانییە ناوچەیی و جیهانییەکاندا. "ئێمانۆئێل والرشتاین" و "ڕابرتسۆن" لە خوێندنەوەکانیاندا بەتایبەت سەبارەت بە تەکووزی جیهانی دوای شەڕی سارد، لەو بڕایەدابوون تایبەتمەندییە فەرهەنگییەکان دەبنە ئەکتەرێکی گرینگ لە ململانێ سیاسییەکانی بەدەستخستنی هێزدا. جمیز روزنا ژئوکالچریزم بە سیاسەتی بشێوی لێدراو ناوزەد دەکات، بەو واتایەی دەتوانێ فۆڕماسیۆنەکانی پەرگاری جیهانی تووشی کێشە بکاتەوە.\n"پاڕامێترەکانی هێزی نەرم"\n1.زانست:- ئەگەر لە ڕابردوودا هێزی سەربازی، حەشیمەت یان پێگەی ستراتژیک هۆکاری سەرەکی دەسەڵاتی وڵاتێک بوون، ئیمڕۆکە بە بردنە سەری ئاستی مەعریفە و پەرەپێدان بە تەکنۆلۆژی پێشکەوتوو، دەتوانن بەسەر زۆرێک لە بەربەستەکانیان سەر ڕێگەی گەشەی وڵاتەکانیاندا زاڵ بن و هێزی نەتەوەیی خۆیان نیشانی گەلانی جیهان دەن. لە نێو هەموو پارامێترە بگۆڕ و نەگۆڕە ستراتژیکەکان، زانیاری و پەرەپێدان بە گەشەی مەعریفە یەکێک لە پارامێترە بەهێزەکانی بەدەستهێنانی هێز و بردنە سەری پێگەی وڵاتانە. هەر بۆیە وڵاتان لە ئاستی ناوچەیی و جیهانیدا بە بەردەوامی هەوڵی نیشاندانی هێزی مەعریفە و زانستی خۆیان دەدەن.\n2.فەرهەنگ:- فەرهەنگ بەشی نەرم ئامێری شارستانیەتە کە پێکدێت لە کۆی باوەڕ، زانیاری، ڕێوڕەسمە کۆمەڵایەتییەکان، ئاکار و خوو خوودەی گەلێک. بە مەبەستی پەرەپێدان بە زمان و ئەدەبیات، پێکهێنانی ڕێوەرەسم و خوڵقاندنی مامەڵەی فەرهەنگی، نیشاندانی دیمەنێکی باش لە خۆ، کەڵکوەرگرتن لە فەرهەنگ بە مەبەستی ئامانجی دیپلۆماسی و دیاریکردنی ستراتژی و سیاسەتی پەسەند، سڕینەوەی دیمەنە نەرێنی و ناشیاوەکانی گەلێک لە زەینی گەلانیتردا، بەڕێکخراوکردنی خەڵک، ڕاگرتنی بیروڕای گشتی، بەرهەمهێنان و بڵاوکردنەوەی بەرهەمی میدیایی و چەندە کەڵک لە فەرهەنگ وەردەگیرێت.\nلەم ڕەهەندەی شەڕی نەرمدا، سەرمایەگوزاری لەسەر زەینیەتی مرۆڤەکان دەکرێت و بە مەبەستی درووستکدنی بەها و بایەخی هاوبەش کەڵک لە لایەنی سرنجڕاکێشی ئەم زەینیەتانە وەردەگیرێت. لە ڕاستیدا هێزی نەرم کاتێک دەتوانێ هێزێکی گوتارساز بێت کە پێویستی بە هێزی سەخت نەبێت و بە ئاساتی بتوانێت پەیامەکانی خۆی بە خەڵک بگەیەنێت. وڵاتان بۆ ئەوەی هیزی فەرهەنگی خۆیان بەرز بکەنەوە کەڵک لە زۆر هۆکاری وەک پێشکەشکردنی خزمەتگوزاری مرۆڤدۆستانە، پاراستنی ستانداردەکانی مافی مرۆڤ، پشتگیریکردنی بزووتنەوە ژینگەپارێزەکان، بەشداری لە بزووتنەوە ئاشتیخوازەکان و هێزەکانی پارێزەری ئاشتی، درووستکردنی ڕێکخراوەی تایبەت بە دۆستایەتی وڵاتان، ئامادەبوون لە کۆڕوکۆبوونەوە فەرهەنگییەکان وەردەگرن.\n3.ئایدۆلۆژی:- ئایدۆلۆژی بریتیە لە فۆڕماسیۆنێکی هزری و باوەڕی کە بتوانرێ بەسەر ڕاستەقینەکانی ژیاندا دەکار بکرێت. وڵاتانی بەهێز هەموو کات دەهەوڵی ئەوەدان لە ڕێگەی ئامرازی ئاشتیخوازانەی شەڕی نەرم پەرە بە فۆڕماسیۆنە هزرییەکانی خۆیان بدەن و پێگەیان بۆ درووست بکەن. بۆ نمونە دەتوانین ئاماژە بە لیبڕالیزم بکەین لە ئەمریکا توانیویەتی لە ئاستی جیهانیدا بەکاری بێنێت وهەژمۆنێییەکی جیهانی بۆخۆی پێ دەستەبەر بکات.\nجیۆکالچریزم و هێزی نەرم و جەنگی نەرم، بەتایبەت بۆ ئەو نەتەوانەی کە بێ دەوڵەت و خاوەنی سەروەری سیاسی تەواو نین، دەرفەتێکی گرینگی خۆپارێزی و پاراستنی ستاتۆی سیاسی، نیشتیمانی و فەرهەنگی و تەنانەت سازکردنی هەژمۆنیە. ئەم بەستێنە گرینگەی سیاسەت و بەدواداچوون بۆ بەرژەوەندی، پێویستی بە پلانسازی وستراتژی ورد وتۆکمە هەیە بۆ ئەوەی بتوانین لە نەبوونی تەکنۆلۆژی مۆدێرنی شەڕ وجیۆپۆلتیکی داخراوی کوردستاندا، هەوڵی چەسپاندن وبەدیهێنانی بەرژەوەندییە نەتەوەییکانمان ومافە ئینسانییەکانمان بدەین.\nمیدیا و سەرکووتی کەمینەکان، ئەرکی میدیای کوردی


ڕووداوی هاتووچۆ كارەساتی مردن و برینداربوونی 13 كەسی لێكەوتەوە - تۆڕی میدیایی خەڵک\nبەڕێوەبەرایەتی هاتووچۆی كۆیە ئاشكرای دەكات، لە سێ ڕووداوی هاتووچۆدا 12 كەس بریندار بوون و كەسێكیش گیانی لەدەستداوە.\nبەڕێوەبەرایەتی هاتووچۆی كۆیە لە ڕاگەیەنراوێكدا ئاماژەی بەوەكردووە، دوێنێ هەینی 3 ڕووداوی هاتووچۆ لەسەر ڕێگاكانی (كۆیە- هەولێر و سماقوڵی- هەولێر و كۆیە- دوكان) ڕوویانداوە.\nڕاشیگەیاندووە، بەهۆی ئەو ڕووداوانەوە 12 هاووڵاتی بریندار بوون و هاووڵاتییەكیش گیانی لەدەستداوە.\nڕوونیشی كردۆتەوە، هۆكاری ڕووداوەكانی هاتووچۆ دەگەڕێنەوە بۆ نالەباری كەش و ھەوا و پابەندنەبوونی شۆفێران بە خێرایی دیاركراو و ڕێنماییەكانی ھاتووچۆ و یەك سایدی ڕێگاكان .\nخەڵك- لە ڕووداوێكی هاتووچۆدا لەسەر ڕێگای سماقوڵی هەولێر 4 كەس بریندار بوون و كەسێكیش گیانی لەدەستدا. بەڕێوەبەرایەتی هاتووچۆی كۆیە لە ڕاگەیەنراوێكدا…\n06 ئازار 2021 11.19 pm\nخەڵك بەڕێوەبەرایەتی هاتووچۆی ڕاپەڕین بڵاویكردەوە لە ڕووداوێكی هاتووچۆدا لە ڕانیە 14 كەس بریندار بوون.


لە هەولێر یادی 34 ساڵەی کۆچی دوایی عەلائەدین سەجادی بەرزڕاگیرا - اخبار العراق\nاخبار العراق » كوردى » لە هەولێر یادی 34 ساڵەی کۆچی دوایی عەلائەدین سەجادی بەرزڕاگیرا\nلە هەولێر یادی 34 ساڵەی کۆچی دوایی عەلائەدین سەجادی بەرزڕاگیرا\nلە رێوڕەسمێکدا لە هەولێر، یادی 34 ساڵەی کۆچی دوایی عەلائەدین سەجادی بەرزڕاگیرا.\nبە سپۆنسەری میدیایی تۆڕی میدیایی رووداو، وەزارەتی رۆشنبیری و لاوانی حکومەتی هەرێمی کوردستان بە هاوکاری سەندیکای رۆژنامەنووسانی کوردستان، رێوڕەسمی 34 ساڵەی یادی کۆچی دوایی عەلائەدین سەجادی، مێژوونووس و زانای ئایینی کوردی ئەنجامدا.\nسالار عوسمان، بریکاری وەزارەتی رۆشنبیری و لاوان بە (رووداو)ی راگەیاند “ئەمڕۆ یادی 34 ساڵەی کۆچی دوایی مامۆستایەکی گەورە لە مێژووی کورددا دەکەینەوە، کە مامۆستا عەلائەدین سەجادییە. مامۆستا سەجادی هەم وەکو نووسەر، وەک ئەدیب، رۆژنامەنووس، وەک زانا لە بوارە جیاجیاکان خزمەتێکی گەورەی کردووە، بەڵام لەڕاستیدا کەم بایەخی پێدراوە”.\nسالار عوسمان دەڵێت “بەداخەوە فەزای سیاسی لە هەرێمی کوردستان هەندێک لەو کەسایەتییە گرنگانەی نێو مێژووی پشتگوێخستووە. ئێمە وەکو وەزارەتی رۆشنبیری و لاوان بە هاوکاری لەگەڵ سەندیکای رۆژنامەنووسانی کوردستان بەردەوام لە هەوڵی ئەوەداین ئەو کەسایەتییە گرنگانە وەبیر خۆمان و نەوەی نوێ بهێنینەوە”.\nجگە لە خوێندنەوەی چەند گوتارێک، پانێلێکی زانستی لەلایەن سێ پرۆفیسۆرەوە لە بوارەکانی مێژوو، ئەدەب و رۆژنامەگەری بەڕێوەچوو. هاوکات چەپکە گوڵی حکومەت و دامودەزگاکان و رێزلێنانی وەزارەتی رۆشنبیری و سەندیکای رۆژنامەنووسانی پێشکەش بە خانەوادەی عەلائەدین سەجادی کرا.


هەوڵێك بۆ خاوێن كردنەوەی زرێبار لەلایەن ژینگە پارێزەرانەوە\n15:15 - 18 خەرمانان 2712\nئاژانسی كوردپا: لایەنگرانی ژینگەپارێز لە شاری مەریوان لە هەوڵێكی خۆڕسكانەدا دەستیان دایە خاوێن كردنەوەی زەریاچەی زرێبار.\nبە پێی هەواڵی ئاژانسی هەواڵدەریی کوردپا، هاووڵاتییانی شاری مەریوان رێكەوتی ١٧ی خەرمانان بەشێكی بەرچاو لە دەورووبەری گولی زرێباریان لە زبڵ خاوێن كردەوە.\nسەرچاوەیەکی ئاگادار بە هەواڵنێری کوردپای راگەیاندوە کە زیاتر لە ٧٠ هاووڵاتی ژینگە پارێز لەو چالاکیەدا بەشدار بوون.\nزەریاچەی زرێبار كە یەكێك لە سەرچاوە سروشتی و گەشتیارییەكانی كوردستانە و سیما و دیمەنێكی سەرنجڕاكێشی بە مەریوان بەخشیوە، بەهۆی پشت گوێ خستن و كەمتەرخەمیی لایەنە پێوەندیدارەكانی حكوومەت، رووبەڕووی مەترسیی جیددی ئالوودەبوون و لەناوچوون بۆتەوە.\nزرێبار گۆلێكی جوان و سەرنجڕاكێشە و شوێنی ژیانی ٩٧ جۆر پەلەوەر، ٣٢ جۆر گواندار، ١٣ جۆر خشۆكە و ١١ جۆر ماسی و ١٠٠ جۆر گیای جۆراوجۆرە.


عه‌بدوڵا که‌ریم مه‌حمود: ئێستایه‌کی ئاڵوز و ئاینده‌یه‌کی ون. – WTARIKURD\nمێژوو بریتییه له گه‌ڕانه‌وه بۆ کاتێکی دووری پێش ئێستا، به دواداچوون و شیته‌ڵکردنه‌وه و لێکۆڵینه‌وه‌یه له سه‌راپا ویستگه جیا جیاکانی مرۆڤ و رووداوی سروشتی و کۆمه‌ڵایه‌تی و ئابووری و رامیاری و فه‌رهه‌نگی و ده‌روونی، تۆمارێکه  له رووداوه‌کانی رابردوو. زنجیره رووداوێکی یه‌ک له دوای یه‌که‌و به یه‌که‌وه گرێ دراون. کاریگه‌ری دیاریان له سه‌ر بنیات نانی کۆمه‌ڵگه‌ی مرۆڤایه‌تی هه‌یه.\nرووداوه‌کانی مێژوو به لایه‌نی باش و لایه‌نی خراپییه‌وه، وانه‌و ئه‌زمونێکی نوێ ده‌به‌خشن به ئێستاو ئاینده‌ی مرۆڤ.گه‌ر به وردی بڕوانینه‌ی مێژووی عه‌ره‌بی جاهلی پێش ئیسلام و سه‌رده‌می ئیسلام و دوای ئیسلام، سه‌رده‌می خه‌لافه‌تی راشدین و ده‌وڵه‌تی ئه‌مه‌وی و ده‌وڵه‌تی عه‌باسی عه‌ره‌بی و ده‌وڵه‌تی عوسمانی تورک و ده‌وڵه‌تی سه‌فه‌وی فارس، له به‌ر ئه‌وه‌ی سنووری جوغرافیای گه‌لانی (عه‌ره‌ب و فارس و تورک ) به ته‌نیشت سنووره‌کانی کوردستانه‌وه‌یه، له‌و زنجیره رووداوه مێژوانه‌دا, هه‌زاره‌ها روووداوی تۆماری توندو تیژی و زه‌برو زه‌نگ و کوشتن و بڕینی خوێناوی و سیناریۆی جیا جیا و تراژیدیای جینۆساید ده‌بینین.\nلاپه‌ره‌کانی مێژووی (عه‌ره‌ب و فارس و تورک ) پڕه له وه‌سف و مه‌دح و سه‌نا ی (خه‌لیفه‌و سوڵتان و سه‌رکرده‌و والی و پاشاکان )، زۆر به ده‌گمه‌ن کارو کردوه سلبییه‌کانیان تۆمار کراوه، ئه‌م پرۆسیه له لایه‌ن نووسه‌ره مه‌قاش و ماستاوچی و مێژوونوسه ده‌رباره‌کانه‌وه بۆ به‌رژه‌وه‌ندی تایبه‌تی و مه‌به‌ستێکی دیاری کراو نوسراوه.\nله به‌ر ئه‌وه‌ی کورد بن ده‌سته‌ی داگیرکه‌رانی نیشتمان بووه، له ژێر کاریگه‌ری ئه‌و کلتووره مێژوه چه‌واشه‌دا  بووه. گه‌ر بڕوانینه لاپه‌ڕه‌کانی مێژووی نه‌ته‌وه‌ی کورد، هه‌میشه ره‌نجده‌ران و چین و توێژه زه‌حمه‌ت کێشه‌کان، رۆڵی دیارو سه‌ره‌کیان له هه‌موو جم و جۆڵه‌کان دا هه‌بووه. ره‌نجده‌ران له هه‌موو راپه‌ڕین و شۆڕشه‌کان دا، پێشه‌نگ و قوربانی بوون. ته‌نیا یه‌ک سه‌رمایه‌یان هه‌بووه، جه‌سته‌و رۆحیان، له سه‌نگه‌ری له به‌رگری له نیشتمان به‌خشیویانه، که‌چی ناویان له لاپه‌ڕه‌کانی مێژوودا، به قه‌د سه‌نگ و قورسایی باڵای شکۆی خۆیان تۆمار نه‌کراوه‌و کاڵ کراونه‌ته‌وه.\nهه‌ندێ سه‌رکرده‌ی سیاسیی و فه‌رمانده‌و لێپرسراو شێخ و ئاغا و ده‌ربه‌گ و سه‌ره‌ک خێڵه‌کانی کورد، له ناو زنجیره روداوه‌کانی مێژوودا رۆڵی ئیجابی و سلبی یان له سه‌ر خوێنی ره‌نجده‌ران تۆمار کردووه، به‌ڵام نووسه‌ره ماستاوچێ و ده‌رباره‌کان، رۆڵه ئیجابیه‌کانیان به مه‌دح و سه‌ناو وه‌سفی زیاد له سنووری قه‌باره‌ی روداوه‌که گه‌وره‌تر کردوه، کراون. به داستان و ئه‌فسانه‌ی پڕ له تێڕامان. هه‌موو سلبیاتەکانیان بۆ شاردوه‌نه‌ته‌وه و تۆمار نه‌کراون.\nمیژوونووسه ده‌رباره‌کان به‌م مێژووه چه‌واشه‌ییان، لاپه‌ره‌ی مێژووی زنجیره روداوه‌کانی کوردیان شێواندوه و هه‌موو سلباته‌کانیان به ئیجابی بۆ تۆمارکردون. ئه‌و سه‌رکرانه دروشمی خه‌بات و شۆڕش یان بۆ هه‌ڵخه‌ڵه‌تاندنی میلله‌ته‌که‌یان، بۆ پێگه‌ی ده‌سه‌ڵاتی تاکڕه‌وانه‌ی نه‌رجسیه‌تی خۆیان و خانه‌واده‌کانیان به‌کارهێناوه.\nکورد چۆن خاوه‌نی راپۆرتنووس و جاش و جاسوس و خائینینه، ئاواش خاوه‌نی نووسه‌رو رۆژنامه‌نوس و مێژوو نووسی ده‌رباره. ئه‌و قه‌ڵه‌مه مه‌قاشانه مێژووی سه‌رکرده‌کانیان هه‌ر هه‌مووی به ئیجابی تۆمارکردووه. بۆیه ئه‌زمونی ژیانی ئێستامان گرێیه‌کی ئاڵۆزه، پڕه له سلبیاتی درۆ و فێڵ و سیناریۆ و ته‌زویرو به‌رژه‌وه‌ندی خانه‌واده‌و بنه‌ماڵه و حیزب و سه‌رکرده په‌رستن.\nهه‌موو سلبیات و درۆ و فێڵ و ناشیرینی و ته‌زویره‌کانیان بۆ دەکه‌ن به راستگۆیی و جوانی و پاکێتی و پیرۆزیی. ئه‌و سه‌رکردانه به‌پلان و به‌رنامه‌و نه‌خشه‌ی داگیرکه‌رانی نیشتنمان، ئێستایه‌کی ئاڵۆزی چه‌ق به‌ستوی سایکۆلۆژی پڕ له قه‌یران و دژواریان دروست کردووه.که‌س که‌سی خۆش ناوێ. که‌س ئینتیمای بۆ نیشتمان نه‌ماوه. که‌سێتی مرۆڤی کوردیان له رووی کۆمه‌ڵایه‌تی و سیاسی و ئابووری و کلتووری و ده‌رونییه‌وه ، تێک شکاندووه، بۆ ئاینده‌یه‌کی تاریکستانی ون.


دووەم شاری باشووری کوردستانی داگیرکراوە لەلایەن عێراقەوە. لانکەی ڕۆشنبیران و تێکۆشەران بووە . یەکەم چاپخانە لەم شارەدا کەوتۆتە کار, زۆربەی شاعیر و نووسەر و ڕۆشنبیر و ھونەرمەند لەم شارەدا بوون و نموونەی زیندوێتی بوون. لە رِووی زانست و رِۆشنبیرییەوە, بە درێژايى مێژوو, مەڵبەندی خوێندن و قوتابخانە جیاجیا ئەدەبیەکان بووە, بۆیە بە شاری ڕۆشنبیری دەناسرێت, لەم ساڵانەی دواییشدا حکومەتی ھەرێمی کوردستان, بە فەرمی, ناوی پایتەختی ڕۆشنبیری بەناوی شارەکەوە کرد. ھەروەھا ژنان ڕۆڵی دیار و بەرچاویان ھەبووە, نموونەی وەک "حەپسەخانی نەقیب" کە کەسایەتیەکی دیارو ناسراوی کوردە, بۆیە بە شاری جوانی و خۆشەویستیش ناسراوە.\nیەکەمین زانکۆ لە شاری سلێمانی کرایەوە لە ساڵی ١٩٦٨ . مەڵبەندی ھەڵگیرسانی چەندان شۆڕش و ڕاپەڕینیش بووە لە مێژووی کوردستاندا. لە ساڵی ١٩٢٢ تا ١٩٢٤ شاری سلێمانی پایتەختی دەوڵەتە کوردییەکەی مەلیک مەحمود بووە . پێکھاتەی ئیسلام, جولەکە, کلدانی، ئەرمەنی تێدا بووە.\nمێژووی دروستبوونی شاری سلێمانی دەگەڕێتەوە بۆ سەردەمی میرنشینی بابان ،مەحمود پاشای بابان ساڵی (١٧٨١)ی زاینی بیری لەوەکردەوە ناوەندی بەڕێوەبردنی سیاسی لە قەڵاچوالانەوە بگوێزێتەوە بۆ شوێنێکی ديكه، بۆیە سەرای حکومەتی لە نزیک گوندی مەڵکەندی دروستکرد ، دواتر ئیبراھیم پاشای بابان لە ساڵی (١٧٨٣)دا فەرمانڕەوایی ئیمارەتەکەی گرتە ئەستۆ و دەستیکرد بە دروستکردنی شاری سلێمانی تا لە ساڵی (١٧٨٤)دا دروستکردنی شاری سلێمانی کۆتایی ھات ، لە ھەمان ساڵدا بابانییەکان پایتەختی ئیمارەتەکەیان گواستەوە سلێمانی. ئیبراھیم پاشا شارەکەی بە ناوی باوکییەوە، سلێمان پاشا، ناوناوە و بەردەرکی سەرای کردە ناوەندی بەڕێوەبردنی دەوڵەتەکە کە یەکێکە لە شوێنە مێژووییەکانی شاری سلێمانی و دەکەوێتە ناوەندی شارەکەوە.\nدەکەوێتە نێوان ھێڵی پانی (٣٤ – ٣٦) پلە لەسەر ھێڵی کەمەر و ھێڵی درێژی (٤٥ – ٤٦) پلە لە ڕۆژھەڵاتی ھێڵی گرینویجی گۆی زەوییەوە ، واتە دەکەوێتە باشووری ڕۆژئاوای کیشوەری ئاسیا و ڕۆژھەڵاتی کوردستانی باشوورەوە. سلێمانی لە باکووری ڕۆژھەڵاتەوە بە زنجیرە شاخی ئەزمه‌ڕ (١٧٠٠م)، گۆیژە (١٥٢٥م) و قەیوان دەورە دراوە ، لە باشووریشەوە بە چیای بەرانان (١٣٧٣م) و لە ڕۆژھەڵاتیشەوە دەشتی شارەزوور دەستپێدەکات کە درێژییەکەی ٤٥کم و پانییەکەی ١٥کم. لە ڕۆژئاواشەوە شاخی تاسڵوجە گەمارۆی داوە. شاری سلێمانی ٨٥٣م یان ٨٨٢ م لە ئاستی ڕووی دەریاوە بەرزە.\nپلەی گەرما لە ھاوینی ١٨٢٠دا لە دوای نیوەڕۆدا, لە ڕۆژی ١٧ی تەموزدا (٣٥) پلەی سەدی بووە ، بەڵام ئێستا ئاو و ھەواکەی گەرمترە و خۆی ئەدا لە ٤٥ پلەی سەدی. لە زستاندا تێکڕا (٣،٥) پلەی سەدییە. بەڵام لە ناوچە شاخاوییەکان بە تایبەت دوای بەفربارین و لە چلەی زستاندا, چەند پلەیەک دێتە ژێر سفرەوە. ئاوو ھەواکەی بە دەریای ناوەڕاستەوە کاریگەرە و لە زستاندا سارد و باراناوییە و ھاوینیشی وشک و گەرم و بێبارانە ،\nلە ساڵی ١٩٥٥ پانی ڕووی شاری سلێمانی بە ٣,٤٠٤ کم٢ خەمڵێنراوە.\n١٧٠٢٣ کیلۆمەتری چوارگۆشەیە بە سەرجەمی سنوورەکەیەوە.\n١٠,٠٠٠ کەس لە ساڵی ١٨٢٠ واتا (٢٦) ساڵ پاش دروستکردنی شارەکە ، خەمڵێنراوە.\n١,٩١٧,٩٣٦ کەس لە ساڵی ٢٠١٣.


بە کورتی بە کوردی\nدوای دە ساڵ دابڕان ئیبراهیم تاتڵیساس، دیسان کۆنسێرت دەگێڕێت\nبۆیە دەنگ بە پارتی دەدەین، چونکە پێویستیمان بە کەسانى نەتەوە پارێز وپسپۆر و بوێر هەیە\nدەنگ بۆ ئەو لیستەیە کە بە درێژایی ٧٥ ساڵ لە قوربانیدان سڵی نەکردووەتەوە\nدەنگم بۆ ئەوانەیە کە بەرامبەر دوژمن چۆک دانادەن و شەڕ لە سەر مانەوەی ناسنامەی نەتەوەیەک دەکەن\nتریزیگه، په‌سنی هالاند و لیڤاندۆڤسكی ده‌كا\nبۆ گێڕانەوەی ھاوسەنگی ھێز دەنگمان پێبدەن\nفازڵ میرانی: ئێمە لە قوتابخانەی بارزانیی نەمردا وا فێر کراوین\nسیداد بارزانی: پارتی پێشەنگ بووە بە کردار ئەمەی سەلماندووە\nتشرینی یەکەم 24, 2021\nڕۆژی نوێكردنەوەی پەیمان ، یان گوێزەبانەكردن؟\nت یەکەم 18, 2021\nشاندەكەی پارتی چی پەیامێكی پێیە؟\nلەنێوان پۆپۆلیزمی بریندار و پۆپۆلیزمی مەغرور دا\nت یەکەم 19, 2021\nفازڵ میرانی بۆ وای ووت... گۆڕان ھەر گۆڕانە\nئاب 18, 2021\nڕۆژی ١٤-٨-٢٠٢١ لە گەڵ کاک ئیحسان قادر سەردانی بارەگای لیبراڵ ئینتەرناشنالم کرد لە لەندەن و لە گەڵ بەرێز ڕۆبەرت براون، جێگری سەرۆکی لیبراڵ ئینتەرناشناڵ کۆبووینەوە. بارەگای لیبرال ئینتەرناشنال لە باڵاخانەی لیبرال ئینتەرناشناڵ كڵابە لە وایتهۆڵ کە نزیکی ماڵی سەرۆک وەزیران و پەرلەمان و مەڵبەندی حکوومەتی بەریتانییە.\nدوای کۆبوونەوەکەمان، رۆبەرت ژوور و رێستۆرانت و ھۆڵەکانی سیمینار و کۆبوونەوەو کتێبخانەی کڵابەکە (یانەکە)ی پیشانداین. بیناکە لەساڵی هەزار و هەشتسەدەکاندا دروستکراوە تابڵێی جوان و سەرنج راکێشە، بەڵام ئەوەی زۆر سەرنجی راکێشام تەورەکە بوو، کە لە شوێنێکی تایبەتیدا دانرابوو. تەوری داربڕینەکە، تەورەکەی گلادستۆنی سەرۆک وەزیرانی بەناوبانگی بەریتانیا.\nویلیام گلادستۆن، سەرۆکی حیزبی لیبرال بووم بۆ ماوەی ١٢ ساڵ سەرۆک وەزیرانی بەریتانیا بوو (لە نێوان ساڵانی ١٨٦٨-١٨٩٤) دا. ئەو ناسرابوو پیاوی تەور و کتێب.\nلە ژیانیدا بیست هەزار کتێبی خوێندبۆوە و لە کاتی پشوو یان هیلاکیدا تەورێکی بەدەستەوە دەگرت و دەکەوتە داربڕین و داربڕینەوە. تەورەکەی گلادستۆن هێندەی سیگارەکەی وینستۆن چێرچڵ و جانتا دەستییەکەی مارگرێت تاچەر و گۆچانەکەی لۆید جۆرج بەناوبانگە.\nلەو کاتەدا کە سەیری تەورەکەی گلادستۆنم ئەکرد بیرم لە بارزانی نەمر ئەکردەوە. ئایا مەلا مستەفای بارزانی، دامەزرێنەری پارتی و سەرۆک و سەرکردەی خەباتی نیو سەدەی کوردایەتی بە چ هێمایەک دەناسرێتەوە؟ خەنجەرەکەی کەمەری یان بڕنەوەکەی شانی؟\nلە یادێکیتری دامەزراندنی پارتیدا، سەری ڕێزمان هەمیشە نەوییە لە ئاستی بارزانی نەمر و دامەزرێنەرانی پارتی و هەموو ئەو شەهیدانەی بە خوێنی خۆیان و کەسوکاریان بە فرمێسکی خۆیان و خەباتگێرانی پارتی کە بە ئارەقەی نێوچاوان و ئاهو حەسرەتی نەبوونی و سەختی ڕۆژانی خەبات، درێژەیان بە کوردایەتی و پارتایەتی و پێشمەرگایەتی دا.\nنارین فەقێ (پاییزا خەونان) بڵاودەکاتەوە\nسەید ئەحمەد رەواندزی، موزیك بۆ دوو هونەرمەند دادەنێت\nپاش ٣٥ ساڵ نۆبڵی ئەدەبیاتی ٢٠٢١ درایە نووسەرێکی ئەفریقی


میدیاکانی ئەفغانستان یەک بە یەک دادەخرێن\nلەدوای ڕێنماییە تازەکانی وەزارەتی “ئەمر بە چاکە و نەهی لە خراپە”ی ئیدارەی تاڵیبان بۆ کاری میدیایی، میدیا لەو وڵاتە کەوتووەتە ژێر فشارەوە و یەک بە یەک میدیاکان دادەخرێن.\nبەپێی ڕاپۆرتێکی کۆمیتەی پارێزگاری لە ڕۆژنامەنووسانی ئەفغانستان، لەماوەی تەنها سێ مانگی دەسەڵاتی تاڵیباندا شەش میدیا لە ئەفغانستان داخراون، لەگەڵ ئەوەش 70 پەیامنێر بێکاربوون.\nبەهۆی ڕێنماییە نوێکانی ئیدارەی تاڵیبانەوە ژنان ناتوانن چیتر لەسەر شاشەکان دەربکەون و کاری میدیایی بکەن، ئەوەش کاریگەریی قورسی لەسەر میدیاکانی ئەفغانستان دەبێت و ڕەنگە بەشێکی زۆریان سەرچاوەی ئابورییان لاوازبێت و کارمەندەکانیان بنێرنەوە بۆ ماڵەوە.\nبەشێک لە تەلەڤزیۆنەکانی ئەفغانستان گرنگییان بە بەرنامەی “كاتبەسەربردن” دەدا لە شاشەکانیانەوە، کە زۆرجار ئەو بەرنامانە بە میوانداریی ژنان بەڕێوەدەچوو، بەڵام دوای ڕێنماییەکە، ئەو بەرنامانەش کێشەیان بۆ دروست دەبێت.\nهاوکات بەهۆی قەدەغەکردنی دەرکەوتنی ژنان لە شاشەکانەوە، ڕیکلامەکان سانسۆرکراون و ئەوەش کاریگەریی لەسەر داهاتی کەناڵەکان دروستکردووە.\nلە بەشێکی زۆر لە ویلایەتەکاندا لەسەر ڕێنمایی “وەزارەتی ئەمر بە چاکە و نەهی لە خراپە” ڕێنمایی دراوەتە میدیاکان، کە نابێت ژن و پیاو لەیەک شوێندا کاربکەن، بۆیە ژنان تەنها دەتوانن لە تەلەڤزیۆن یان ڕادیۆ یان کاری ڕێکخراوەی ژناندا بەشداری بکەن.\nدژه‌ڤایرۆسیان په‌یداكردووه.. ئه‌مریكا پشكنینی كۆرۆنا بۆ ئاسكه‌كان ده‌كات\nڕوسیا ئەو چەكدارانە دەكوژێت كە توركیا دەیاننێرێت بۆ قەرەباغ\nڕوسیا، سەربازگەیەكی چەكدارانی سوریی نزیك لە توركیا-ی بۆردومانكرد و دەیان لەو چەكدارانەی كوشت كە توركیا بە نیازبوو ڕەوانەی…\nهەوڵێكی كودەتا لە شەوی 15ی تەمموزی 2016 بۆ لایەنە جیاجیاكانی توركیا مایەی شۆك بوو، ئەگەرچی یەكەم هەوڵی كودەتا…\nئەردۆغان لەبارەی توندكردنی سزاكانی ئەوروپاوە ئاگاداردەكرێتەوە\nسەرۆكی ئەنجومەنی ئەوروپا لە پەیوەندییەكی تەلەفۆنیدا لەگەڵ سەرۆكی توركیا بڕیارەكانی ئەوروپای لەبارەی توندكردنی سزاكانی سەر وڵاتەكەی ئاگاداركردەوە و…


رێبوار ئەحمەد: دۆخی کۆرۆنا لە سلێمانی لە ژێر کۆنتڕۆڵدایە\nسەرۆکی لیژنەی تەندروستی ئەنجومەنی پارێزگای سلێمانی رایگەیاند، دۆخی نەخۆشی کۆرۆنا لە شاری سلێمانی لە ژێر کۆنتڕۆڵدایە،بەڵام کێشە ئەو هاوڵاتیانەن کە لەئێران بە قاچاغ گەڕاونەتەوە و خۆیان رادەست نەکردوە.\nرێبوار ئەحمەد سەرۆکی فراکسیۆنی گۆڕان و سەرۆکی لیژنەی تەندروستی لە ئەنجومەنی پارێزگا، لە لێدوانێکدا بۆ دیجیتاڵ میدیای (کەی ئێن ئێن) ئاماژەی بەوەکرد، نەخۆشی کۆرۆنا نەخۆشیەکی جیهانیە و گواستراوەیە،هەتا جموجوڵ و چونە دەرەوە هەبێت نەخۆشیەکە بڵاو دەبێتەوە.\nلەبارەی رێکارەکانی ئیداری سلێمانی، بەهۆی ئەوەی لەم شارە پێنج حاڵەت تۆمارکراوە، رێبوار ئەحمەد دەڵێت، ئەو رێکارانەی گیراونەتە بەر لە سلێمانی بە قەدەغەکردنی کۆڕ و کۆبونەوە و تێکەڵبونی هاوڵاتیان و داخستنی هەندێک شوێن، رێکاری زۆر باشن، هەروەها دابەشکردنی مەوادی تەندروستی و جل وبەرگی تەندروستی بۆ ناوەندە تەندروستیەکان کارێکی گرنگە.\nسەرۆکی لیژنەی تەندروستی کە خۆی چەندین ساڵ ئەزمونی لە بواری پەرستاری و تەندروستیدا هەیە، رێنمای هاوڵاتیان دەکات و دەڵێت باشترین خۆپاراستن لەم نەخۆشیە، خۆپارێزیی کەسییە، واتا کەسەکە پاک و خاوێنی خۆی رابگرێت و تێکەڵ نەبێت و نەچێتە فەرمانگە و شوێنە قەرەباڵغەکان.\nرێبوار ئەحمەد دەشڵێت کۆرۆنا هاوشێوەی ئەنفلۆنزایە بەڵام کەمێک قورسترە،هەر ئەم مانگە هاوڵاتیان خۆیان بپارێزن، لەگەڵ گەرم بونی کەش و هەوا نەخۆشیەکە نامێنێت.\nلەبارەی هەوڵەکانی حکومەتی هەرێم بۆ رێگری لە بڵاوبونەوەی کۆرۆنا سەرۆکی لیژنەی تەندروستی ئەنجومەنی پارێزگای سلێمانی ئاشکرای دەکات، حکومەتی هەرێم چەند ملیار دینارێکی تەرخان کردوە،هەر پارێزگایەک بڕی ٥٠٠ ملیۆن دینار و ئیدارە سەربەخۆکان بڕی ٢٥٠ ملیۆن دینار.\nوتیشی لە شاری سلێمانی نەخۆشخانەی تەرخانکراوە بۆ چارەسەر، کە جێگەی ١٥٠ نەخۆشی تێدا دەبێتەوە و هەموو کەلوپەلێکی تێدایە.\nسەرۆکی لیژنەی تەندروستی ئەنجومەنی پارێزگا راشیگەیاند، نزیکەی ٥٠٠ کەس لە سنوری سلێمانی کەرەنتینە کراون، بەڵام کێشەکە ئەو هاوڵاتیانەن کە بە قاچاغ لە ئێران گەڕاونەتەوە و خۆیان رادەستی تیمە پزیشکیەکان نەکردوە.\nئەوە لەکاتێکدایە تا ئێستا شەش کەس لە سلێمانی توشی کۆرۆنا بوون و یەکێکیان کە مامۆستایەکی ئاینییە بەوتەی تەندروستی سلێمانی بەهۆی نەخۆشیەکەوە گیانی لەدەستدا.\nرێبوار ئەحمەد سەرۆکی فراکسیۆنی گۆڕان و سەرۆکی لیژنەی تەندروستی لە ئەنجومەنی پارێزگا، لە لێدوانێکدا ئاماژەی بەوەکرد، نەخۆشی کۆرۆنا نەخۆشیەکی جیهانیە و گواستراوەیە،هەتا جموجوڵ و چونە دەرەوە هەبێت نەخۆشیەکە بڵاو دەبێتەوە.\nچاودێری سنورەکان دەکرێت بۆ ڕێگری هاتنی هاوڵاتی لە ئێرانەوە\nپیرۆزبایی فراكسیۆنی گۆڕان له ئه‌نجومه‌نی پارێزگای سلێمانی به‌بۆنه‌ی بڕیاری به‌پارێزگابونی هه‌ڵه‌بجه


📷 بارەگای رادیۆی دەنگی کوردستان؛ ئەشکەوتی چەمی ڕەزان 1963 وێنە و پێناس\n📅 کاتی تۆمارکردن Apr 12 2014 1:26PM\n... [ زۆرتر... 👁] ✖ ✖ 0 0 ✔ 60% ✍ هـ.ب. 12-4-2014 13:26:33\n🏰 چەمی ڕەزان شوێنەکان\n📅 کاتی تۆمارکردن Jan 2 2015 11:12AM\nچەمی ڕەزان بە دووری 57 کم دەکەوێتە بەشی رۆژئاوای ش [ زۆرتر... 👁] ✖ ✖ 0 0 ✔ 74% ✍ م.ب. 2-1-2015 11:12:25\n📕 چەمی ڕەزانی قارەمان پەڕتووکخانە\n📅 کاتی تۆمارکردن Oct 23 2018 2:08PM\nشێخ حەسەن عەواڵانی [ زۆرتر... 👁] ✖ ✖ 0 0 ✔ 66% ✍ هـ.ب. 23-10-2018 14:08:17\n📷 مەراسیمی خوێندنەوەی گاتەکانی ئاڤێستا لە ئەشکەوتی قزقاپان لە چەمی رەزان وێنە و پێناس\n📅 کاتی تۆمارکردن May 3 2016 4:04PM\n30-04-2016 [ زۆرتر... 👁] ✖ ✖ 0 0 ✔ 80% ✍ هـ.ب. 3-5-2016 16:04:53


هه‌لێ كار بۆ 15 كه‌س له حكوومه‌ته‌وه (مەرجەکان بخوێنەرەوە)\nبه‌ڕێوه‌به‌رایه‌تیى كاروبارى مینى گه‌رمیان هه‌لى كار بۆ 15 هاووڵاتى سنووره‌كه ده‌ڕه‌خسێنێت و ئه‌وه‌ى ئاره‌زووى دامه‌زراندنى هه‌یه ئه‌توانێت سه‌ردانیان بكات بۆ وه‌رگرتنى فۆڕم.\nئه‌مڕۆ دووشه‌م 19ى حوزه‌یران، به‌ڕێوه‌به‌رایه‌تى ده‌زگه‌ى مینى سه‌ر به ده‌سته‌ى گشتى كاروبارى مینى هه‌رێمى كوردستان، بڵاو كردنه‌وه‌ى هه‌لى كار بۆ 15 هاووڵاتى ڕاگه‌یاند كه به‌گرێبه‌ست داده‌مه‌زرێن له سنووره‌كه‌یان.\nله ڕاگه‌یه‌ندراوه‌كه هاتووه، ئه‌م 15 هاووڵاتییه پێویسته ته‌مه‌نیان له سه‌رووى 25 ساڵ نه‌بێت و به لایه‌نى كه‌مه‌وه بڕوانامه‌ى ئاماده‌یى هه‌بێت، هه‌روه‌ها مووچه خۆرى حكوومه‌ت نه‌بێت و هیچ دوامێكى ترى نه‌بیت.\nله باره‌ى شێوازى كارى ئه‌م 15 هاووڵاتیه هاتووه، ئه‌م هاووڵاتیانه كاریان بریتى ده‌بێت له هه‌ڵگرتنه‌وه‌ى مین له سنووره‌كه.\nده‌سته‌ى گشتیى كاروبارى مین سه‌ر به‌ئه‌نجوومه‌نى وه‌زیرانى هه‌رێمى كوردستانه و چه‌ندان به‌ڕێوه‌به‌رایه‌تى هه‌یه له‌ناوچه‌كانى هه‌رێمى كوردستان به‌مه‌به‌ستى هه‌ڵگرتنه‌وه‌ى مین و بڵاو كردنه‌وه‌ى ڕێنوێنى بۆ هاووڵاتیان بۆ دووركه‌وتنه‌وه له‌و شوێنانه‌ى مینى لێیه.\nئه‌م بابه‌ته 1555 جار خوێنراوه‌ته‌وه\nنرخی دۆلار بەرز دەبێتەوە و زێڕ جێگیرە\nئێران به پشتیوانی عێراق له ئۆپیك ڕووبه‌ڕووی سعوودیه ده‌بێته‌وه\nحكوومه‌تی عێراق باس له مووچه‌ی كارمه‌ندانی هه‌رێمی كوردستان ده‌كات


چەند ڕاهێنانێک لەسەر کورسیەوە کە بۆ سوتاندنی چەوری ورگ زۆر باشە - تۆڕی میدیایی خەڵک\nچەند ڕاهێنانێک لەسەر کورسیەوە کە بۆ سوتاندنی چەوری ورگ زۆر باشە\nگەر لەسەر کار یان لە ماڵەوە بواری وەرزشت نییە، ئەمەی خوارەوە چەند وەرزشێکی بەسودە بۆ نەهێشتنی ورگ کە دەتوانیت لەسەر کورسیەکەی خۆتەوە ئەنجامی بدەیت.\n-پشتت ڕێک ڕابگرە با نەیدات لە کورسیەکە، هەرجارەو ڕانێکت بهێنە بۆ لای سنگت و بە دەستت بیگرە، وەک لە وێنەکەدا دیارە، ٢٠ تا ٣٠ جار دوبارەی بکەرەوە.\n-قاچەکانت بەیەکەوە بنوسێنە و پشتت با ڕێک بێت، دواتر بەیەکەوە قاچەکانت بەرز بکەرەوە، وەک لە وێنەکەدا دیارە، ١٠ تا ٢٠ جار.\n-ئەمجارەش بە هەمان شێوە قاچەکانت بەرز بکەرەوە، بەڵام هەرجارە و سەر و جەستەت بە لایەکدا بسوڕێنە، وەک لە وێنەکەدا دیارە، ١٠ تا ٢٠ جار.\n-لەسەر کورسیەکەت قاچەکانت بڵاو بکەرەوە و دواتر بنوشتێرەوە و هەرجارە و دەست لە قاجێکت بدە، دەستی ڕاست بۆ قاچی چەپ و دەستی چەپ بۆ قاچی ڕاست، وەک لە وێنەکەدا دیارە، ٢٠ تا ٣٠ جار.\n-دەستت بکەرە پشتی سەرت و هەرجارە و ئەژنۆیەکت بۆلای سنگت بەرز بکەرەوە و سنگیشتی بۆ بەرە، وەک لە وێنەکەدا دیارە، هەر لایە و ١٥ جار.\n“هەڵبژاردنی پێشوەختە ڕووداوێكی مێژووییە”


لوتکەی بەغدا بۆ پەرلەمانی وڵاتانی دراوسێی عێراق دەستیپێکرد\n- 4/20/2019 1:30:00 PM 2372 جار خوێندراوەتەوە\nلوتکەی بەغدا بۆ پەرلەمانی وڵاتانی دراوسێی عێراق پاشنیوەڕۆی ئەمڕۆ لە بەغدا دەستیپێکرد.\nکۆنگرەی پەرلەمانی وڵاتانی دراوسێی عێراق بە ناونیشانی "عێراق.. سەقامگیری و پەرەپێدان" لە بەغدای پایتەخت بەڕێوەدەچێت و پرسەکانی ئاسایش، ئابوری و پەرەپێدان و وەبەرهێنان و سەقامگیرین لە ناوچەکە تاوتوێ دەکرێت.\nسەرۆکی پەرلەمانەکانی هەریە لە وڵاتانی تورکیا، سوریا و ئوردن و کوەیت و سعودیە و هەرێمی کوردستان بەشدار دەبن، بەڵام عەلی لاریجانی، سەرۆکی پەرلەمانی ئێران بەشدار نەبو لەبەرامبەردا جێگرەکەی لە بری خۆی بۆبەشداریکردن راسپارد.\nکۆنگرەکە بۆ تاوتوێکردنی پرسەکانی ئاسایش، ئابووری، پەرەپێدان، وەبەرهێنان و سەقامگیرین لە ناوچەکەیە.\nلەسەرەتای کۆنگرەکەدا محەممەد حەلبوسی، سەرۆکی پەرلەمانی عێراق کە لەسەر داوای خۆی کۆنگرەی پەرلەمانەکانی وڵاتانی دراوسێی عێراق سازکراوە، رایگەیاند، "سەربەرزانە لە جەنگی تیرۆر دەرچون و عێراق ئێستا لەقۆناغێکی دیکەدایە".\nمحەممەد حەلبوسی سەبارەت بە ئامانج لە کۆنگرەکە رایگەیاند، "هیوادارین وڵاتانی دراوسێ بەڵێنی هاوکاریکردنی وڵاتەکەمان بەجێبگەیەنن و خاکی عێراق بۆ تێکدانی سەقامگیری وڵاتانی دراوسێ بەکارناهێندرێ".\nئاماژەی بەوەشکرد، هەموان پێکەوە بەیەک دەست و یەک دەنگ لەهەرێمی کوردستانەوە تاکو بەسرە روبەروی توندوتیژییەکان دەبینەوە.\nلەبارەی پەیوەندییەکانی عێراق و تورکیاش، لەوتاری دەستپێکی کۆنگرەکەدا حەلبوسی وتی، پلانێکی ستراتیژی رێکوپێکیان بۆ بەهێزکردنی پەیوەندییە ئابوری و بازرگانییەکان لەگەڵ تورکیا هەیە.


نادیە موراد؛ ئیرادەیەكی قسەكەر\nهەموو ئەوانەی وادەزانن بەخشینی خەڵاتی نۆبڵ بە نادیە موراد بەخشینیەتی بە یەكێك لە قوربانییەكانی داعش بەهەڵەداچوون، هەڵەیەكی گەورەش. ئەم خەڵاتە بە قوربانییەك نەدراوە كە هێزێكی ترسناك بێبەزەییانەو بە مەبەستی وێرانكردنی جەستە و شێواندنی ڕۆحی دەستدرێژێ كردۆتەسەر.\nشوناسی نادیە موراد لە وەرگرتنی ئەم خەڵاتەدا شوناسی قوربانیی نییە، شوناسی ژنێك نییە كە بەزەییپیاهاتنەوە ستراتیژی دەركەوتن و ئامادەبوونی بووبێت لەبەردەمی دونیادا.\nبە پێچەوانەوە ئەم خەڵاتە بە ژنێك دراوە بەسەر قوربانیبوونی خۆیدا سەركەوتوەو بووە بە بكەرێكی چالاكی ناو ڕووداوە كارەساتاوییەكانی ژیانی خۆی و ژیانی سەردەمەكەی، بووە بە بوونەوەرێكی خاوەن بوێریی و چاوقایمییەكی كەم وێنە، بە كەسێك خاوەنی زمانێكی ئینسانیی بۆ گێڕانەوەی حیكایەت و وردەكاریی برینە ترسناكەكانی. نادیە موراد بە تەنها قوربانیی نییە، ئەسڵەن ئەم ژنە كەسێك نییە تەسلیم بە قوربانیبوون بووبێت و لەناو ڕۆڵ و پێگەی قوربانیدا چەقیبێت، نەك هەر ئەمە بەڵكو تەسلیم بە قەدەری ژنبوون و ئێزدیی بوونیش نەبووە و هیچ یەكێك لەم دووانە وایان لێنەكردوە بێدەنگ و بێجوڵە و بێحیكایەت و شەرمن و سەركز بێت.\nنادیە موراد نموونەی ژنێكی هێجگار بوێر و ئازایە كە هەم ئیرادەی گێڕانەوەی كارەساتەكانیی هەیە، هەم زمانێكیشی هەیە توانای ئەوەی هەیە گێڕانەوەی ئەو كارەساتانە بكات بە ڕووداو، هەم خاوەنی ئیرادەیەكە كە دەیكات بە بكەرێكی چالاك و كەموێنە و نەترس.\nمێژووی ئێمە و ناوچەكە پێویستیەكی حەیاتیی گەورەیان بەمجۆرە بكەرانە هەیە، پێویستیان بە كەسانێكە نە ترسی سیاسیی و نەترسی دینیی و نەترسی كولتوریی نەتوانێت بێدەنگیان بكات. كەسانێكی قسەكەر كە زمان وەك دینامیك بەكاربهێنن و بوێری ئەوەیان هەبێت برینەكانیان بگڕێنەوە و گێڕانەوەكانیش بگۆڕن بۆ ڕووداو.\nسڵاو لە نادیە موراد كە هەموو هێزە كۆنەپەرست و ترسنۆكەكانی دونیای ئێمە لێیئەترسن. سڵاو لە قوربانییەك كە لەڕێگای قسەكردنەوە قوربانیبوونی خۆی ناشت و زمانێكی بە دونیا بەخشی بۆ تێڕامان و گوێگرتن و لێكدانەوە لە كارەساتەكانی. ئەم خەڵاتە دیارییەك نییە بە نادیە مورادی قوربانیی درابێت، بەڵكو دانپیانانێكە بەو نادیە مورادە كە بەسەر قوربانیبوونی خۆیدا زاڵبووە. جارێكی تر سڵاو لەم ژنە ئازایە.


وزە، تەکنەلۆجیا، داهاتوو | ئاژانس\nHome بیروڕا وزە، تەکنەلۆجیا، داهاتوو\nلە بەشی پێشوودا باسی ئەوەم کرد، وەک بەشێک لە وانەی ماستەر لە زانکۆی کۆرک، کە چۆن سیاسەتی نەوت گەشەی کردووە و چۆن نەوت کاریگەریی هەبووە لەسەر سیاسەت. هەوڵ دەدەم لێرەدا باس لە گەشەی تەکنەلۆجیا بکەم، هەروەها کاریگەریی تەکنەلۆجیا لەسەر سیاسەت و وزە، لەگەڵ جۆری ژیاندا.\nدیارە لای هەموان ڕوونە کە تەکنەلۆجیا هیچ بوارێکی ژیانی نەهێشتوەتەوە کە کاریگەری گەورەی لە سەر دانەنابێت. لە بواری نەوتدا ئەم کاریگەرییە لە چەند ئاستێکدایە. دەکرێت بە کورتی بڵێین لە بواری دەرهێنان، هەناردەکردن و هەروەها لە بواری بەکاربردن. بە گشتی تەکنەلۆجیا توانای بەرهەمهێنانی نەوتی زۆرکردوە، بەڵام لە هەمانکاتدا کاریگەری کردوەتە سەر بڕی بەکارهێنانی. ئەمە بۆخۆی جۆرێکە لە دووفاقی، لە کاتێکدا کە تەکنەلۆجیا توانا دەبەخشێت بۆ بەرهەمهێنانی زیاتر، لە هەمانکاتدا توانا دەبەخشێت بۆ بەکاربردنی کەمتر. لە لایەک نەوت زۆر دەکات، لە لایەکی بەکارهێنانی کەم دەکاتەوە. توانای بەرهەمهێنان بۆ نموونە لە ئەنجامی بەکاربردنی ئامێری سێ ڕەهەندی (دایمێنشن)، توانای گەیشتن بۆ کانەکانی ژێر دەریا و لێکدانەوەی داتاکان و هەروەها دەرهێنانی ئەو نەوتانەی کە لە ئەو جێگایانەبوون کە مەترسی ژینگەیان هەبوو زیاتر دەکات. ئەمە لە ئەنجامدا نەوتی نەنکۆنڤێنشناڵ و نەوتی بەردینی لێبەرهەم دێت.\nئەمە لە هەمان کاتدا دۆخێکی خولقاندوە کە چیدی باس لە کۆتایی نەوت نەکرێت وەک ئەوەی پێشتر باسی لێوەدەکرا. لە هەمانکاتدا، ئەوەی جێگای سەرنجە، کاتێک کە باسکردن لە کۆتایی، بێبایەخە، چونکە کۆتایی نیە. لە هەمانکاتدا ڕەنگە باسکردن لە وازهێنان لە بەکاربردن و بەکارهێنانی نەوت لە هەموو ساتێک زیاتر بوە.\nدیارە تەکنەلۆجیا لە هەمانکاتدا کاریگەری زۆری کردوە لە سەر فرە سەرچاوەییکردنی وزە. بۆ نمونە سودبینین لە با، خۆر، ڕیسایکڵ، هەموو ئەمانە بەهۆی گەشەی تەکنەلۆجیاوەیە. ئەم وزە نوێبوانە، کە تەکنەلۆجیا بەردەستیان دەخات، لە هەمانکاتدا، کاریگەری هەیە لە سەر سیاسەتی وزە: بە تایبەت لە بواری ژینگەدا.\nوەک ڕوونە کە ژینگە بەشێکی کاریگەرە لە داڕشتنی سیاسەتی جیهانی لە دونیای ئەمڕۆدا، ڕۆژ لە دوای ڕۆژ فشاری زۆرتر دەبێت بۆ کەمکردنەوەی گازە زیانبەخشەکان بۆ ژینگە. ئەمە کاریگەری هەیە لە سەر سیاسەتی نێودەوڵەتی و سیاسەتی ئابوری. لە هەمانکاتدا لە ئاستی فەلسەفی و زانستیەوە کاریگەری هەیە لە سەر هەڵوێستی کەسەکان. دەتوانین بڵێن کە هیزە مەیلەو چەپەکان زیاتر قسە لە سەر ژینگە و سیاسەتی ژینگەدۆستی دەکەن، پارتە ڕاستڕەوەکان کەمتر باس لەوە دەکەن، بەڵام سەرباری ئەم جیاوازیە هەتابێت ڕێسا ژینگەییەکان زیاتر و زیاتر خۆی دەسەپێنێت.\nهەرچی بواری بەکاربردن هەیە، تەکنەلۆجیا لە چەندین ئاستی جیاوازدا کاریگەری هەیە لە سەر باشتر بەکارهێنانی وزە و کەمتر بەکارهێنانی وزە و هەروەها بەکارهێنانی وزەی جیاواز.\nبۆ نمونە دەبینین کە لە داهاتوویەکی نزیکدا ئۆتۆمبیلی کارەبایی دەبێتە ئەو جۆرە ئۆتۆمبیلانە کە بەکارهێنانی دەبێتە مەرج، بە تایبەتی لە وڵاتە پێشکەوتوەکاندا. دیارە لێرەدا دەبێت ئاماژەیەک بە جیوپۆلەتیکی تەکنەلۆجیا بکەین. ئەوەی کە لە سەرەوە باسمانکرد زیاتر لە دونیای پێشکەوتوی پێشەسازیدا ڕودەدات. ئەمڕۆ گەر تەماشای جوگرافیای جیهان بکەیت دەبینیت کە نەوت و پێکهاتەکانی زیاتر لە دونیای دواکەوتوودا بەکاردەبڕیت بە بەراورد بە دونیای پێشکەوتوو. لە هەمانکاتدا گەر تەماشای جیوپۆلەتیکی وزە بکەیت دەبینیت هەشتا لە سەتی لە ئەو وڵاتانەوە دێت کە ناسەقامگیرن. ئەمە بەرەو ئەو خاڵەمان دەبات کە ڕەنگە لە داهاتوودا نەوت، بە زۆری لە نێوان دونیای پێشنەکەوتوودا مامەڵەی پێوەبکرێت، چ لە ڕووی بەرهەمهێنان و چ لە ڕووی بەکاربردنەوە. ئەمە جارێکی دەبێتە بازدانێکی تر لە باڵایی دونیای پیشەسازی بە سەر دونیای ناپیشەسازیدا. ئەمەش کاریگەری دەبێت لە سەر جۆری پەیوەندی نێودەوڵەتی و سیاسەتی وڵاتان، بەتایبەت ئەگەر هاتوو لە دیدی مارکسیزمی نوێوە، بە تایبەت تیورەی کرۆک و پەراوێزەوە دونیامان بینی.\nئەمە ئێستا سەرەتاکانی دەبینی کە چۆن ئەمریکا هەڵوێستی گۆڕاوە بەرامبەر ڕۆژهەڵاتی ناوەڕاست. کاتێک وزە چیدی بەشێک نیە لە ئاسایشی نیشتمانی ئەمریکا، ئەمریکا بە جۆرێکی تر دەڕوانێتە ناوچەی ڕۆژهەڵاتی ناوەڕاست.\nخاڵێک کە دەمەوێت لێرەدا سەرنجی بۆ ڕابکێشم ئەوەیە کە گەشەی تەکنەلۆجیا تەنها گۆڕانکاری لە سەر سیاسەت نیە لە ئاستی نیودەوڵەتیدا، بەڵکو کاریگەری ڕاستەخۆی هەیە لە سەر ڕەفتاری تاکەکان. بۆ نموونە یەکێک لە هەر بوارە زەقەکان پەیوەندی مرۆڤە بە ئۆتۆمبیلەوە. لە دونیادا کۆمەڵگای ئەمریکی وەها ناسراوە کە کۆمەڵگای ئۆتۆمبیلە، چ لە ڕووی زۆر بەکارهێنان و چ لە ڕووی هەرزانی وزەوە. وەک ئەندرۆ باچۆڤیچ باسی ئەکات، مرۆڤی ئەمریکی گەورەدەبێت لە گەڵ ئاگاییەکدا کە بەشێکە لە جۆری ژیانی کە دەبێت ئۆتۆمبیل بەکاربهێنێت و بەنزین یان گازیش هەرزان بێت. ئەم جۆرە ژیانە بەشێکە لە کرۆکی ئاسایشی نیشتمانی ئەمریکی. بەو مانایە ئابوری ئەمریکی، چینی دەسەڵاتدار، لە گەڵ خەڵکدا هەموو تەبان لەوەی کە دەبێت نەوت و پێکهاتەکانی بە بڕی زۆر و هەرزان بونی هەبێت، بۆ بەردەوامیدان بە جۆری ژیانی لە سەر ڕاهاتوو. ئەمەش کاریگەری هەیە لە سەر سیاسەتی سەربازی و دەرەوەی ئەمریکا. هەروەها بەشێکە لە ناسیونالیزمی ئەمریکی. بەجۆرێک ئەمریکا بۆ پاراستنی جۆری ژیان لە ئەمریکا دەبێت هیز بەکاربهێنێت بۆ بەردەوامبوونی نەوت، بە نرخی دیاریکراو، ئەمەش دەبێتە بنەمای جیوئیکۆنۆمی و ئاسایشی وزەی ئەمریکی. کەم نین ئەوانەی کە ئارگومێنتی ئەوەیان هەیە کە بوونی سێنتکۆم لە قەتەر، ئامانجی سەرەکی ئەمەیە.\nلێرەوە دەچینە سەر ئاسایشی وزە، کە بەشێک بوو لە وانەکەم، لە نووسینی داهاتوودا قسەی لە سەر ئەکەم.


ئه‌یلوول 24, 2020 14:15\nبەرھەم ساڵح سەرۆک کۆماری عێراق لە حەفتاوپێنجەمین کۆبوونەوەی کۆگەی گشتیی ڕێکخراوەی نەتەوە یەکگرتووەکان دا: ئێستا مرۆڤایەتی لەدووڕییانێکی مێژوویدا وەستاوە؛ لە لایەک دەبێت مه‌ودایه‌ک له‌گه‌ڵ یەکتری وه‌ربگرین، لەولاشەوە دەبێت کۆببینەوە.. لە لایەک گاریگەری پەتاکە کەنارگیری کردووین، لەولاشەوە وویستی کارکردن و ژیان وامان لێ دەکات بەردەوام بین.\nبەخشرانی عێراق لە بایکۆتەکانی سەر ئێران دوو مانگی دیکە درێژ کرایەوە\nئه‌یلوول 24, 2020 00:50\nواشێنگتۆن بۆ ماوەی دوو مانگی دیکە عێراقی لە بایکۆتی کڕینی گاز لە ئێران درێژ کردەوە.\nسەرۆک وەزیرانی عێراق بە نیازی دامەزراندنی پارتێکی تازەیە بۆ بەشداری کردن لە ھەڵبژاردنی داھاتوو\nئه‌یلوول 23, 2020 22:11\nبنکەیەکی ھەواڵدەریی عەرەبی وای بڵاو کردووتەوە کە، «مستەفا کازمی» سەرۆک وەزیرانی عێراق خەریکی دامەزراندنی پارتێکی سیاسییە بە مەبەستی بەشداری کردن لە ھەڵبژاردنەکانی داھاتووی پەرلەمانی عێراق.\nدۆزرانەوەی حەشارگەیەکی داعش لە پارێزگای ئەنباری عێراق\nئه‌یلوول 23, 2020 19:40\nھێزەکانی عێراق حەشارگەیەکی سەرەکیی تیرۆریستانی داعشیان لە پارێزگای ئەنبار لە ڕۆژئاوای ئەم وڵاتە دۆزییەوە.\nھێرشی بەھاوەن بۆ سەر ناوچەی سەوزی بەغدا\nئه‌یلوول 23, 2020 02:05\nتاقمی ڕاگەیاندنی ئاسایشتیی عێراق باسی ھێرشی بەھاوەن بۆ سەر ناوچەی سەوزی بەغدای پێتەختی ئەم وڵاتەی کرد.\nئه‌یلوول 22, 2020 21:44\nفەرماندەی پۆلیسی پارێزگای نەینەوا رایگەیاند: ئەندامێکی تاقمی تیرۆریستی داعشیان قۆڵبەست کردووە، کە چەندین پەرتوکی مێژویی کەنیسەکانی موسڵی دزیوە و لە ماڵەکەی خۆیدا شاردویەتییەوە.\nئه‌یلوول 22, 2020 21:20\nئه‌یلوول 22, 2020 16:50\nنوێنەرێکی پەرلەمانی عێراق باسی پیلانی عەرەبستان و میرنشینە یەکگرتووە عەرەبییەکان و ڕژێمی زایونیی کرد بۆ ئاژاوەنانەوە لە عێراق دا.


کۆسرەت رەسول دەگەرێتەوە\n2018-01-06 [02:52 AM]\nبڕیارە ئەمڕۆ كۆسره‌ت ره‌سوڵ عه‌لی، جێگری سكرتێری گشتی یه‌كێتی نیشتمانی كوردستان، دوای چەندین نەشتەرگەری و پشكنین لە دەرەوەی وڵات بگەڕێتەوە كوردستان.\nمه‌سعود مه‌لا هه‌مزه، سكرتێری رۆژنامه‌وانی كۆسره‌ت ره‌سول رایگەیاند: "دوای ئەوەی لە دەرەوەی وڵات نەشتەرگەری و پشكنینی تەواوی بۆكرا، ئەمڕۆ كۆسره‌ت ره‌سوڵ له له‌نده‌نه‌وه دەگەڕێتەوە ھەرێمی كوردستان".\nگوتیشی: "ئێستا باری تەندروستی كۆسرەت رەسوڵ، زۆرباشە بۆیە پزیشكەكان رێگەیان پێداوە بگەڕێتەوە".\nراشیگەیاند: "كۆسرەت رەسوڵ، لە رێگەی فڕۆكەخانەی سلێمانی دەگاتەوە ھەرێمی كوردستان و لەلایەن ئەندامانی مەكتەبی سیاسی و سەركردایەتی و كادیر و دۆست و لایەنگرانی یەكێتی پێشوازی لێدەكرێت، دوای گەیشتنەوەی بۆ سلێمانی سەردانی مەكتەبی سیاسی یەكێتی دەكات".\nلەبارەی كاتی گەیشتنەوەی كۆسرەت رەسوڵ ئاشكرای كرد: "رەنگە كاتژمێر چواری ئێوارە بگاتەوە فڕۆكەخانەی سلێمانی".\nرۆژی 11/11/2017، كۆسرەت رەسوڵ، لە سلێمانی باری تەندروستی تێكچوو، دوای ئەوەی گەیەندرایە نەخۆشخانە نەشتەرگەریەكی بۆ كرا، دواتر بەرەو دەرەوەی وڵات بەڕێكرا و لە یەكێك لە نەخۆشخانەكانی بەرلین نەشتەرگەری و چەندین پشكنینی دیكەی بۆ كراوە.


ڕاپۆرتی پێشێلكاری مافی مرۆڤ له مانگی مەی ۲۰۱٨ - كۆمه‌ڵه‌ی مافی مرۆڤی کوردستان\nڕاپۆرتی پێشێلكاری مافی مرۆڤ له مانگی مەی ۲۰۱٨ کە بە هەوڵی کۆمەڵەی مافی مرۆڤی کوردستان و بە پشت بەستن بەو ڕاپۆرتانە کە لەلایەن كۆمه‌ڵه‌ی مافی مرۆڤی کوردستان بڵاوکراونەتەوە، کۆبەندی بۆکراوە. شایانی باسەئەم ڕاپۆرتانە، بەهۆی ئیزن نەدانی حکومەتی جمهوری ئیسلامی ئێران بەلێژنەکانی مافی مرۆڤی جیهانی، ڕاپۆرتێکی تەواو نییە وتەنیاوێنەیکی بچوکی لەژێر پێنانی مافی مرۆڤ لەڕۆژهەڵاتی کوردستان پێ نیشان دراوە.\nلەو مانگەش دا، ئێعدام، گرتن و ئەشکەنجەدان، نارەزایەتی و ناعەدالەتی ، خەسارەکانی ژینگە و هتد زۆر بەرچاون و رەوشێکی مەترسیدار نیشان دەدەن کە له‌گەلی کوردستان روبەرووی بۆتەوە.\nدووشەممە دەی مانگی گوڵانی ئەمساڵ، زیندانییەک بەناونیشانی “ئەعزەم خەزایی” لەزیندانی کۆماری ئیسلامی لە ئسلام ئاوای غەرب لەکرماشان لەسێدارە درا.\nدووشەممە ٢٤ی گوڵانی ساڵی ١٣٩٦ی هەتاوی، دوو بەندکراو بەتاوانی کوشتن، لە بەندیخانەی کۆماری ئیسلامی ئێران لەورمێ لە سێدارەدران. بەپێی هەواڵە بڵاوکراوەکان ناسنامەی ئەم دوو بەندکراوە بەم جۆرە ڕاگەیاندراوە: «خەلیل ئاگوش خەڵکی ماکۆ و سوهەیل میربەخش خەڵکی شاری ورمێ.»\n۲۴بەندکراوێکی کورد تۆمەتبار بە بکوژی لە بەندیخانەی کۆماری ئیسلامی ئێران لە شاری ئیلام لەسێدارەدرا.\nهاوڵاتیکی کورد بەناونیشانی «عەلی عەزیزی» خەڵکی کرماشان پاش دیپۆڕت کردنەوەی بۆئێران لە وڵاتی دانماڕکەوە، لە لایەن ئێتلاعاتەوە دەسبەسەر کرا.\nدووشەممە ۱۰ی گوڵان چالاکێکی کرێکاری بەناوی عوسمان ئیسماعیلی بۆدووهەمین جار دەستبەسەر کرایەوە. ئەم چالاکە کوردە ماوەیەک لەمەوپێش لەزیندان ئازاد کرابوو، ڕۆژی ۱۱ی گوڵان بەتۆمەتی بەشداری لەکۆبونەوەکانی تایبەت بەیەکی ئایار دووبارە دەستبەسەر کرایەوە.\nبێبەری کردنی زیندانییەکی سیاسی کورد لەمافی ئازادی مەرجدار و پشووی چارەسەری\nدادگای پێداچوونەوە حوکمی زیندانی “سامان کەریمی” چالاکی مەدەنی کوردی پشتڕاست کردەوە\nدوو هاوڵاتی بەناوەکانی “ڕێزان باوەیسی کوڕی عەزیز و فاتمە باوەیسی کچی محەممەد ڕەحیم ” خەڵکی گوندی قۆری قەڵا لەپارێزگای کرماشان بەتۆمەتی پێوەندی لەگەڵ داعش لەلایەن هێزە ئەمنییەکانی کۆماری ئیسلامی ئێران لە سنووری پاوە دەسباسەر کراون.\nسێ شەممە ۱۸ی گوڵــانی ئەمساڵ “ئارمین شەریفــی” ئەندامی ناوەندی پیشەیی کرێکارانی وەرزی وبیناسازی سنـــە، لەلایەن هێزە ئەمنــییەتکانی کۆماری ئیسلامی ئێــرانەوە دەسبەسەرکرا.\nدادگای کۆماری ئیسلامی ئێران لە شاری سەقز قەراری یەک ساڵ زیندانی بۆ هاووڵاتی عەتا ڕەحمانزادە دەرکردەوە . عەتا ڕەحمانزادە ساڵی«۱۳۹۶ی هەتاوی» لە گردبونەوەی گشتی خەڵکی شاردا بە بۆنەی ڕاپرسی و ڕفراندۆمی باشوری کوردستان بەشدار ببوو.\nشارۆمەندێکی بەهایی بەناوی ” خوداداد میری ” لەلایەن هێزە ئەمنیەتیەکانەوە قۆلبەست کراوە و بۆ شوێنێکی نادیار گوازراوەتەوە. ئەم شارۆمەندە بەهاییە بە تۆمەتی ” پڕوپاگەندە دژ بە حکومەت” قۆلبەست کراوە\nئاکام ساڵحی قوتابی بلیمەتی بانەیی کە ماوەیەک بەرلە ئێستە لەناڕەزایی دژبە داخرانی سنوورەکان لە پۆستی دەبیری کۆنگرەی نەتەوەیی هاوبیری دامەزرێنەرانی داهاتووی ئێران هاتبوویە دەر و وازی لێ هێنابوو، لەسنە دەسبەسەرکرا.\nچالاک ونووسەر و ڕۆژنامەوان وشاعیری ناسراوی کوردی خۆراسان بەناونیشانی “عەلیڕەزا سپاهی لایین” بەتۆمەتی ” سوکایەتی بە بەرپرسان وڕایەداران” لە لقی یەکی دادگای سزاکانی ۲ی شاری کەلات لێدانی۷۴ زەبری قامچی بۆدیاری کراوە.\nسێ شەممە۲۵ی گوڵانی ۱۳۹۷ی هەتاوی هاوڵاتییەکی کورد بەناونیشانی “فاروق فیرووزی” خەڵکی گوندی قەیلەسوون سەربە شاری سەقز لەلایەن هێزە ئەمنییەکانەوە دەسبەسەرکرا.\nلە شاری مەلایر تەیمور خالدیان هاووڵاتی مەلایری لە ڕۆژهەڵاتی کوردستان لە لایەن هێزە ئەمنیەتیەکانەوە دەستبەسەر کرابوو برایە دادگا و دادگایی کرا/\nئەمڕۆ داواکاری گەڕاندنەوەی دادگایی ڕامین حوسین پەنایی پێشکەشی دیوانی باڵای ئێران کرا.\nمیلاد کاژی هەژدە ساڵان، خەڵکی شاری سەردشتی ڕۆژهەڵاتی کوردستان بە تۆمەتی پەیوەندی و هاوکاری پارتە کوردستانیەکان، لە لایەن دادگای ئینقلابی کۆماری ئیسلامیەوە بە دە ساڵ زیندان سزا درا.\nلە شاری گێڵان غەربی هەمان پارێزگا، هێزە ئەمنیەکانی کۆماری ئیسلامی ئێران شارۆمەندێکی کورد بە ناوی “مێهدی ئیمام عەباسی” دەستبەسەر و دەیگوێزنەوە بۆ شوێنێکی نادیار.\nلەمانگی گوڵانی ۱۳۹۷ لە لایەن دادگای شۆرشی ئیسلامی ئێران لە ورمێ «حامید سپێهری» بە تۆمەتی پڕۆپاگەندە دژی کۆماری ئیسلامی ئێران بە ساڵێک زیندانی و«جەعفەر ئەمینی» بە هەمان تۆمەت بە شەش مانگ زیندانی کردن سزا دران\nداواکاری ئازاد کردنی محەممەد نەزەری لە لایەن دادگەی کۆماری ئیسلامی ئێران لە شاری مەهاباد رەت کرایەوە.\n٣١ی گوڵانی ئەمساڵ، شارۆمەندێکی کورد بەناوی “عوسمان جەلالی” خەڵکی شاری جوانڕۆ لە پارێزگای کرماشان لەلایەن هێزە ئەمنیەکانەوە قۆڵپێچ و گواسترایەوە بۆ شوێنێکی نادیار.\nیەکشەممە ۲۷ی مەی ۲۰۱٨زاینی چالاکوانی کورد بەناوی مستەفا ساڵح بامەڕنی لەلایەن چەند کەسێکی نەناسراو لەناوبازاری ئەوشارە دەست بەسەردەکرێت ودەگوێزرێتەوە بۆ شوێنێکی نادیار.\nقۆلبەست کردنی موحەمەد نوریزاد و هاوڕێکانی کە سەردانی بنەماڵەی حوسەین پەناهیان کردبو\nدووشەممە ۷ی جۆزەردانی ئەمساڵ ۳ هاوڵاتی کوردی مەریوانی بەناوەکانی ” ئەمجەد قادری، موسا و شاهۆ” لەگوندی چۆڕی سەربە مەریوان لەلایەن هێزە ئەمنییەکانەوە دەسبەسەرو گوازرراونەتەو بۆ شوێنێکی نادیار.\nئەمڕۆ ۱۱ی گوڵانی ۱۳۹۷ی هەتاوی ” نیشتمان حوسەین پەناهی” تەمەن ۲۵ ساڵ، کە دەبێتە کچی خوشکی رامین حوسەین پەناهی بەندکراوی سیاسی مەحکوم بە سێدارە و هاوژینی ئەحمەد حوسەین پەناهی بەندکراوی سیاسی کورد، بە هۆی درێژەدانی گوشار و زەبر و زەنگی کۆماری ئیسلامی ئێران بۆ سەر بنەماڵە کۆتایی بە ژیانی خۆیی هێنا.\nلەناوچەی کێلە شین لە سنووری نێوان باشوور و ڕۆژهەڵاتی کوردستان، سپای پاسداران تەقەیان لەسێ هاووڵاتی کوردی ڕۆژهەڵات کردووەو بەهۆیەوە هاووڵاتییەک گیانی لەدەست دا، دوو هاووڵاتی دیکەش بریندار بوون.\nڕۆژی یەکشەممە ۳۰ی گوڵانی ۱۳۹۷ دوو هاوڵاتی کورد بەناوەکانی (عە لی) تەمەن۲۷ ساڵان و خێزاندارە و خاوەنی دوو منداڵە کە خەڵکی ئاوایی مەیسەم کریمە و( ڕامین سەنجی ) خەڵکی ئاوایی نازلوی ورمێ که بەمەبەستی کۆکردنەوەی گژ و گیای بەهاری ڕویان لە ناوچەی شینی شنۆ کردبوو لە لایەن هێزەکانی کۆماری ئیسلامی ئێران تەقەیان لێدەکرێت و لە ئامانج دا عەلی دەکوژەرێت و ڕامینش بە سەختی بریندار دەبێت کە حاڵی ڕامین لە ئێستادا زۆر خراپە و چەند گوللەیەک بەر سنگی کەوتوە .\nڕۆژی شەممە ۲۹ی گوڵانی ۱۳۹۷ کۆچی هەتاویی هاوڵاتێک بەناوی (عەلی حەسن زادە) خەڵکی گوندی باڵاگیری پیرانشار لە لایەن هێزە چەکدارەکانی کۆماری ئیسلامی ئێران بریندار دەکرێت لە ناوچە کوێستانەکانی , کانی خودا .\nسێشەممە یازدەی گوڵان، کاسبکارێکی کورد بەناونیشانی «تاهیر حیکمەتی» خەڵکی پیرانشار بەهۆی تەقەی هێزە چەکدارەکانی کۆماری ئیسلامی ئێرانەوە گیانی لەدەست دا. بەگوێرەی سەرچاوە خۆجێیەکان: «ئەم کاسبکارە ۳۳ساڵ تەمەنە، خێزاندار و خاوەنی ۴ منداڵە،\nدەسبەسەری ٢٥ کۆڵبەر و زەوت کردنی کەلوپەلەکانیان لە لایەن سپای پاسدارانەوە\nشەممە ١٥ی گوڵان، کۆڵبەرێکی خەڵکی پیرانشار بە ناوی «ڕەحمان تەفاخر» لە کاتی کۆڵبەری بەهۆی کەوتنە خوارەوە لەبەرزایەوە بریندار دەبێت.\nهێزه‌كانی ڕژێمی ئێران گه‌مارۆی هه‌زار و ٣٠٠ كۆڵبه‌ریان دا\nیەکشەممە ۱۶ی گوڵانی ئەمساڵ، کۆڵبەرێکی کورد بەناونیشانی،” محەممەد ڕەحمانی” کوڕی حەسەن، بەهۆی کەوتنەخوارەوە لە بەرزاییە کوێستانییەکانی سوونی لەشاری نەوسوودی سەربە شاری پاوە گیانی خۆی لە دەست دا.\nڕۆژی چوارشەممە ۱۹ی گوڵانی ۱۳۹۷ی هەتاوی کرێکارێکی گەنج بەناونیشانی “موزەفەر محەممەدیان” لەشاری سەقز لە ڕۆژهەڵاتی کوردستان بەهۆی بەرکەوتنی تەلیسێک گێچ لەسەری گیانی لەدەستدا.\nشەوی یەکشەممەی ڕابردوو، کۆڵبەرێکی کوردی شاری بانەی سەر بە پارێزگای سنە بەناوی “یادگار کەریمیان ” تەمەن ٣٠ ساڵ بەهۆی تەقینەوەی مینێکی چێنراوی سەردەمی شەری نێوان عێراق و ئێران، بریندار بووە و لاقیکی لەدەستداوە.\n٨ی جۆزەردان، هێزە چەکدارەکانی ئێران، کاروانی کاسبکارانی خەڵکی شنۆ لە ناوچەی سپی ڕێز دەدەنە بەر دەسرێژی گوللە و لە ئاکامدا کۆڵبەرێک گیانی لەدەستدەدات و یەکی دیکەش بریندار دەبێت. بەپێی سەرچاوە خۆجەیەکان: یەکێک لە کۆڵبەرە کۆژراوەکان خەڵکی ئاوایی کانی ڕەشەو و ناوی «رێبوار مورادیە.\nرۆژی ۱۰ی جۆزەردانی ۱۳۹۷ی هەتاوی نزیک گوندی ” مێشەرۆ” لە سنوری سەیران بەندی شاری بانە، لە ئاکامی کەمین و تەقەی هێزە سەربازیەکانی پایەگای ساردئاو، بۆ سەر کاروانێکی کاسبکاری کورد، کۆڵبەرێکی کورد گیانی لەدەست داو بە دەیان هێستر و ئەسپی کاسبکاران کوژران.\nکاسبکارێکی کورد خەڵکی سەڵماس لە ڕۆژهەڵاتی کوردستان، بە گومانی جێبەجێکردنی شتومەکی قاچاخ لە لایەن هێزی سەربازیەکانی کۆماری ئیسلامیەوە درایە بەردەسڕێژ و بەتوندی بریندار کرا. مافنیوز ناسنامەی ئەو هاووڵاتییەی بە ناوی “نێعمەت فرازی ” بڵاوکردۆتەوە.\nڕۆژی دووشەمە ۷ی جۆزەردانی ساڵی ۹۷ی هەتاوی، بەهۆی تەقەی هێزە سەربازییەکانی کۆماری ئیسلامیەوە بەرانبەر بە کاروانێک لە کۆڵبەران لە ناوچەی سپی ڕیزی ناوچەی شنۆ، کۆڵبەرێک خەڵکی کانی ڕەش بە ناوی سیروان مورادی بە توند ی بریندار بوو.\nکوژران ودەستبەسەراگرتنی پترلە ۳۵۰ ئەسپ و بارەبەری کۆڵبەران\nزۆربوونی گوشاری دامەزراوە ئەمنییەکان/مانگرتنی کوردستان چووە ڕۆژی بیستەمەوە\nبێکاری و هەژاری، دەسکەوتی چل ساڵەی حکوومەت بۆ گەنجانی کوردستان\nچالاکی کرێکاری کورد لە لایەن هێزەئەمنیەتیەکانەوە دەکەوێتە بەرلێدان و بێ ڕێزی کردن\nدوێنێ ۱۸ی گوڵان، خوێندکارانی زانکۆی ورمێ بۆ دەربڕینی ناڕەزایەتی دژ بە گەڵاڵەی وەرگرتنی کەرت بۆ یەکینەکانی داشکاندن و بازەرگانی کردنی زانکۆی ورمێ سفرەی بەتاڵیان راخست.\nئەوڕۆ ۱۹ی گوڵانی ۱۳۹۷ی هەتاوی کۆمەڵێک لە وەرزێرانی شارەکانی نەغەدە وشـــنۆ سەربە پارێزگای ورمێ لەڕۆژهەڵاتی کوردستان لەبەر دەرکی کومپانیای بەرهەمهێنانی قەند لە نەغەدە گردبوونەوەی ناڕەزایی دەربڕینیان پێک هـــێنا.\nسێ شەممە ۱۸ی گوڵانی ۱۳۹۷ کۆچی هەتاویی لە کاتی نوێژەندکردنەوەی نەخۆشخانەی تەوحیدی شاری سنە لە ڕۆژهەڵاتی کوردستان گۆڕێکی بەکۆمەڵی ۸۰ کەسی دۆزرایەوە . دەوترێت ئەم گۆڕە بە کۆمەڵە هی ئەو گەنجانەیە کە لە دەوڵەتی مەحەممدی خاتمی و لە کاتی خۆپیشاندان ، دەستگیر کراون و دواتر کوژراون.\nئەمڕۆ ۲۰ی گوڵانی ۱۳۹۷ی هەتاوی مامۆستایانی قوتابخانەکانی چەند باژێڕێکی ڕۆژهەڵاتی کوردستان گردبونەوەی ناڕەزایەتی هێمنانەیان لە بەردەم ناوەندی پەروەردەی شارەکاندا دەربڕی .\nسپای پاسداران و ڕایەدارانی ئیتلاعاتی ئێران لە گەنجێکی کورد بەناو” یوونس باسرە” خاڵکی شاری دێلوڕان” هەڕەشەی محاکمەی سەرلەنوێ کردەوە.\nبەیانیەی بنەماڵەی کچانی شین ئاوا لەسەر ناردنی منداڵەکانیان بۆ ئەمریکا بە بۆنەی چارەسەری پزیشکی\nڕەخنەی توندی پارێزگاری کۆماری ئیسلامی بۆ ســنە لەشێوازی تەرخانکردنی پشکی ئاوی ئەو پارێزگایە\nبە پێ ئەو ئامار و داتایانەی کە وەزارەتی ئامار و زانیاری ئێران بڵاوی کردونەتەوە دەتوانەرێت بوترێت کە بواری دارایی و کۆمەڵایەتی ئێران و ڕۆژهەڵاتی کوردستان تا ئاستی ڕۆخان و لە ناوچون نیزیک بۆتەوە .\nکرێکارانی ڕاگرتنی هێڵی شەمەندەفەڕ لە شارستانی ئەندیمشک سەربە پارێزگای ئەهواز، لە ڕۆژی یەکشەممە ۳٠گوڵان خۆپیشاندانێکیان ڕێکخست و تاوەکوو ئێستەیش بەردەوامە. داخوازی کرێکارانی ناڕازی هێڵی شەمەندەفەڕ بە هۆی دواکەوتنی موچەی ٤ مانگە و نەبوونی مافی بیمەی تەندروستی و دەرمانی کرێکارانەوە.\n٣١لاپەرەسەندنی مانگرتنەکان/ خاوەندارانی لۆری شاری کامیاران پەیوەست بون بە مانگرتنی گشتی\nدوو شەممە ۷ی جۆزەردانی ۱۳۹۷ی هەتاوی مانگرتنی گشتی و بەربڵاوی لێخوڕان و خاوەن تڕۆمبێلە بارهەڵگرەکان لە هەمو پارێزگاکانی جوگرافیای سیاسی ئێران بەتایبەت لە رۆژهەڵاتی کوردستان حەوتەمین رۆژی خۆی تێدەپەڕێنێت.\nهەڕاج کردنی ماڵ و سامانی بنەماڵەی چالاکی سیاسی کورد خالید ئەمین پور\nڕۆژی ۹ی جۆزەردانی ۱۳۹۷ی هەتاوی هاوڵاتیانی بۆکانی لەناڕەزایەتی دژ بە نەبوونی پێداویستی ژیان لەبەرانبەر قایمقامتی کۆماری ئیسلامی لەم شارە گردبوونەوەیان پێک هێنا.\nسەرپەرشتیاری تیمی نەتەوەیی ئێران دوو یاری زانی ناسراو وبەتوانی کوردی بەناوەکانی “کاوە ڕەزایی و وریا غەفووری” لە لیستەی (استندبای) بۆ ململانێی جامی جیهانی دانان.\nڕۆژی هەینی ۱٤ی گوڵان گەنجێکی تەمەن ۳۰ساڵ بەناوی ئەمین مورادی خەڵکی شاری ئاودانانی پارێزگای ئیلام لەڕێگەی خواردنی ژەهرەوە کۆتایی بەژیانی خۆی هێنا.\nڕۆژی یەکشەممە ۱۶ی گوڵانی ۱۳۹۷ کچێکی گەنجی دەزگیراندار لەگەڕەکی تەقتەقانی شاری سنە لەڕۆژهەڵاتی کوردستان کۆتایی بەژیانی خۆی هێناوە.\nهەفدەی گوڵانی ۱۳۹۷ی هەتاوی سێ کچی قوتابی قۆناغی ناوەندی لەشاری نەغەدە هاوکات دەستیان دایە خۆکوژی. بەگوێرەی سەرچاوەیەکی ئاگادار لە ناوەندی پەروەردە و فێرکاری شاری نەغەدەوە کەنەیویست ناوەکەی ئاشکرا بکرێت،کوتییەکێک لەم قوتابیانە (ص. پ) بەداخەوە گیانی لە دەست داوە\nیەک شەممە ۲۳ی گوڵان، لە گوندی گردجانی سەر بە ناحیەی چوارقورنە هاوڵاتییەک بەناوی ( س.ح.ع )، تەمەن ٤٤ ساڵ و دانیشتوی گوندی گردجانی سەر بە ناحیەی چوارقوڕنە و هەروەها لە شارۆچکەی پێنجوێن، گەنجێک بەناوی (فەرەیدون ئەحمەد مەجید) تەمەن ۲۱ساڵان لە ڕێگای خۆهەڵواسینەوە کۆتاییان بە ژیانی خۆیان هێنا.\nپیاوێکی بەساڵاچوو(۶۳ساڵ) بەناونیشانی «ئەمین مەحموودی» خەڵکی گوندی حەسەن ئاولەی مەریوان لەڕێی خۆ هەڵواسینەوە کۆتایی بەژیانی خۆی هێنا.\nژنێک بەناوی ” شاناز تاریق” و هاوژینەکەی “ئارام عەبدوڵا عەبدولقادر ” لە شاری هەولێر بە دەستی برای شاناز کوژراون.\n۲٦ی گوڵانی ساڵی ۱۳۹۷هەتاوی کچێکی تەمەن حەڤدە ساڵ خەڵکی گوندی تازاوای پارێزگای ئیلام لەبەر هەژاری بنەماڵەکەی کۆتای بەژیانی خۆی هێنا. هەروەها کچێکی دیکەی تەمەن ۱٦ ساڵ خەڵکی گوندی شیراوەندی هەمان پارێزگا لەڕێگەی خۆهەڵواسین کۆتای بەژیانی خۆی هێنا،\nشەوی ۸ی جۆزەردانی ساڵی ۱۳۹۷ی هەتاوی، سەربازێکی کوردی خەڵکی پیرانشار بەناونیشانی (س.ب)لەشوێنی ئەرکەکەی لە گرتووخانەی کۆماری ئیسلامی ئێران لەشاری شنـــۆ بەتەقەی فیشەک لە گەردنی خۆی کۆتایی بەژیانی خۆی هێنا.\nپێنج شەممە ۳ی جۆزردانی ۱۳۹۷ی هەتاوی، پیاوێکی تەمەن ٥۰ ساڵ دانیشتووی مەسکەن مێهری شەرەفاوای شاری شائاباد «ئیسلاماوای غەرب» پاش ئەوەی لاوێکی درواسێ خۆیان کەتەمەنی ۲۱ساڵ بووە بەچەک دەکوژێت لەهەمان کات کۆتای بەژیانی خۆی دەهێنێت.\nئەوڕۆ ۱۱ی گوڵانی ۱۳۹۷ی هەتاوی سەربازێکی کورد بەناونیشانی “محەممەد ڕەزا سالاروەندیان” لەدەورووبەری بنکەی سەربازی بەستام بەهۆی تەقینەوەی مین برینداربوو.\nڕۆژی ۲۲ی گوڵان ۱۳۹۷ی هەتاوی لە گوندی” ژەنین” سەربە ناوچەی سەوڵاوا شارستانی مەریوان کوڕێکی ۱۲ ساڵان بە ناوی شایان فەرەجی کوڕی کەماڵ بە هۆی تەقینەوەی مین هەردوو دەستی لە دەست داوە .\nتەقینەوەی چەک وچۆڵ وتەقەمەنی لەپێش دا نەتەقاوە بوو بەهۆی برینداربوونی کرێکارێک\n۲۴ی گوڵانی ۱۳۹۷ی هەتاوی کۆڵبەرێکی کورد بەناوی ” خالید” خەڵکی گوندی گوڵاوێی سەر بە شاری پیرانشار دەکەوێتە سەر مین و لاقێکی خۆی لە دەست داوە.\nبەپشتبەستن بەو بەڵگەو وێنانەی لەبەنداوی بەنێر لە ۷۵کیلۆمەتری ڕێگەی سنە ــ مەریوان ولەسەر ڕووباری کۆماسی ، بەهۆی بارانەکانی ئەم ساڵانەی دوایی ئاوی ئەم بەنداوە دابەزینێکی بەرچاوی بەخۆوە بینیووە.\nبەپێی ڕاپۆڕتی بەرپرسی گشتی پاراستنی ژینگەی لوڕستان ئەوڕۆ دووشەممە ۱۷ی گوڵانی ۱۳۹۷ی هەتاوی بەهۆی هاتنی وردیلەکان بۆ ئاسمانی لوڕستان لە ڕۆژهەڵاتی کوردستان، هەنوکە ڕێژەی پیسبوونی کەش وهەوا لەخوڕەم ئاوا نێزیک بە ۴ ئەوەندەی ئاستی ئاسایی وستانداردە.\nلە ئەنجامی ئۆپەراسیۆنێکی پۆلیسی تورکیا لەدژی گەلی کوردستان، حەوت هاوڵاتی دەستگیرکران، کە سێ کەسیان هاوسەرۆکانی هەدەپە و دەبەپەی شارۆچکەی قەرەچۆبانی سەربە ئەرزرۆمن.\nهونه‌رمه‌ند پنار ئایدنلار له كاتی گه‌ڕانه‌وه‌ی له ئه‌ڵمانیاوه بۆ توركیا، له فڕۆكه‌خانه‌ی ئه‌تاتورك-ی ئیسته‌نبووڵ ده‌ستگیركرا. ئایدنلار كه سزای ١٠ مانگ زیندانیكردنی به‌سه‌ردا سه‌پێنراوه، گوازرایه‌وه بۆ به‌ندیخانه‌ی ژنانی باكركۆی.\nگۆشەگیری لەسەر ئۆجەلان بەردەوامە/ بۆ ٧٥٧-ەمین جار، داواکاریی پارێزەرانی لەمەڕ سەردانی رەتکرایەوە\nڕفاندنی کچێکی کورد ودەسدرێژی کردنەسەری لەلایەن هێزەکانی سوپای تورکیا\nده‌وڵه‌تی توركیا دیمۆگرافیای عه‌فرین ده‌گۆڕێ\nڕەمەزان ئەحمەد کەماڵ پاش دەساڵ زیندانی لەلایەن ئێرانەوە ڕادەستی سوریا کرایەو\nرفاندن و بێ سەر و شوێن کردنی خەڵکی عەفرین لە لایەن تورکیایەوە\nرۆژی کرێکار بکەینە رۆژی زەق کردنی گرفتەکانی کۆڵبەرانی کورد\nنا بۆ سێدارە/ ئاکسیۆنی ناڕەزایەتی لە شاری گوتێنگنی ئاڵمان بۆ پشتیوانی لە بەندکراوانی سیاسی\nسێدارە دوژمنی ژیان/ بۆ بەرگری لە ژیان و پشتگیری رامین حوسەین پەناهی و بەندکراوانی سیاسی راپەرین\nڕێكخراوی لێبووردنی نێونه‌ته‌وه‌یی داوای له حكوومه‌تی ئێران كرد كه سزای له‌سێداره‌دانی ڕامین حوسێن په‌ناهی جێبه‌جێ نه‌كات\nکۆماری ئیسلامی ئێران عەداڵەتی خۆی لە ئەشکەنجە، ژوری تاکە کەسی، زۆر و زەبر بۆ سەر رامین پیشان دەدات\nفەرزاد کەمانگەر/لە ئەشکەنجە و زیندان تا تیرۆر و سێدارە\nعەلی حەیدەران/لە ئەشکەنجە و زیندان تا تیرۆر و سێدارە\nکۆمۆسیۆنی باڵای ڕێخراوی نەتەوە یەکگرتووەکان: بەڕێوەچوونی هەڵبژاردنی ئازاد وتەندرووست لە دۆخی حاڵەتی نائاسایی لەتورکیا گونجاو نیی\n← Previous خۆ کوشتنی چوار کچی گەنج لەیەک هەفتەدا\nبۆسەبۆ نانەوە و کوشتن و بریندار کردنی کۆڵبەران و کاسبکاران لە ڕۆژهەڵاتی کوردستان لە لایەن چەکدارانی حکومەتەوە ئاسایی بۆتەوە Next →


ئەندامێکی یەکەی ئۆپەراسیۆنە دەروونیەکانی وەزارەتی بەرگری عێراق پەیامی دژەتیرۆرانه دەنێرێت لەڕێی وێستگەیه‌كی پەخشی گەڕۆکەوە، لەم وێنەیەدا کە 15 تشرینی دووەمی 2017 گیراوە. [خاوەنی وێنە: وەزارەتی بەرگری عێراق]\nلەم چەند مانگەی دواییدا، رێکخراوی "دەوڵەتی ئیسلامی لە عێراق و سوریا" (داعش) لەسەر ئینتەرنێت بەرپرسیارێتی چەند هێرشێکی هەڕەمەکی و رفاندنی لەئەستۆگرتووه، لەکاتێکدا بەرپرسیارێتی تاوانی ئەنجامنەدراویش لەئەستۆده‌گرێت، بەرپرسانی عێراقی و چاودێران رایانگەیاند.\nئەم بانگەشە ساختانەچڕبۆوە دوای ئەوەی توانا جەنگییەکانی گروپەکە تێکشکێنران و ئەو خاکەی پێشتر لەژێردەستیدا بوو لێی سەنرایەوە، بەرپرسان بە دیارونایان وت.\nوتیان داعش دەستیکردووە بە لەئەستۆگرتنی هەندێك کوشتن و رفاندن لەڕێی ئینتەرنێتەوە، لەکاتێکدا دواتر لێکۆڵینەوەکان دەریانخست کە ئەنجامدەرانیان هیچ پەیوەندییەکیان بە گروپەکەوە نیە.\nنمونەیەکی ئەمدواییانە لەئەستۆگرتنی تیرۆری کاندیدی پەرلەمان فاروق جەبوری بوو لەلایەن داعشەوە لە 7 ئایار لە باشوری موسڵ.\nئۆتۆمبیلی عێراقی بە سیستمی پەخش و پەیوەندیگرتنەوە له‌م وێنه‌یه‌دا له شوباتدا دەبینرێن کە کاردەكه‌ن بۆ رووبەڕووبوونەوەی ماشێنی پڕوپاگەندەی داعش. [خاوەنی وێنە: به‌ڕێوبه‌رێتی هەواڵگریی سەربازی]\nدواتر دەرکەوت تاوانەکە پەیوەندی بە "هۆکاری پەیوەست بەخێزان"ەوە هەبوو، بەگوێرەی ئەنجومەنی باڵای دادوەری، دەرکەوت کە کوڕی قوربانییەکە لەپشت کوشتنەکەوەیە.\nپسپۆڕی ئەمنی، جاسم حەنون بە دیارونای وت داعش بەرپرسیارێتی خۆی لە زۆر تاوان راگەیاندووە کە لەناو عێراق و دەرەوه ئەنجامدراون و دواتر دەرکەوتووە کە هیچ دەستی نەبووە تێیاندا.\nلە رووداوێکی لەوشێوەیەدا، لە 23 ئاب پیاوێکی فەرەنسی دایك و خوشکەکەی لە پاریس دایە بەر چەقۆ.\nحەنون وتی: "داعش بەخێرایی رووداوەکەی لەئەستۆگرت، دواتر پشتڕاستکرایەوە کە ئەنجامدەرەکەی تووشی کێشەی دەروونی گەورە بووە، بەگوێرەی وەزارەتی ناوخۆی فەرەنسا."\nوەزیری ناوخۆی فەرەنسا گێرارد کۆڵۆمب وتی هێرشبەرەکە "لەڕووی دەروونییەوە ناجێگیربوو، نەك کەسێکی پابەند بووبێت و بەگوێی فەرمانی رێکخراوێکی تیرۆریستیی کردبێت، بەتایبەتی داعش".\nسوتەمەنی بۆ پروپاگەندەی داعش\nحەنون وتی پێیوایە داعش ئەم بانگەشانە دەکات "بۆ خزمەتکردنی پروپاگەندەی تیرۆریستانە و بڵاوکردنەوەی ترس و گرنگتر لەوەش پێدانی پاڵپشتی مەعنەوی بە ئەندامانی".\nوتی: "بەپێچەوانەوە هەر بانگەشەیەکی نادروست ئاماژەیەکی روونمان پێدەدات کە گروپەکە پشت بە بانگەشەی ساختە دەبەستێت تا شکستی خۆی بشارێتەوە."\nوتی: "دوای نەمانی سەرکردایەتیه‌كه‌ی، داعش کۆنترۆڵی لەدەستداوە،" هەربۆیەش خۆی هەر کردەیەکی توندوتیژی لە هەواڵەکاندا ببینێت، له‌ئه‌ستۆی ده‌گرێت.\nوتی لەوەتەی گروپەکە موسڵی لەدەستداوە، زۆر ئۆپەراسیۆنی تیرۆریستی لە پارێزگای نەینەوا لەئەستۆگرتووە، هەرچەندە هیچ راپۆرتێك نیە دەربارەی ئەم رووداوانە.\nوتەبێژی فەرماندەیی ئۆپەراسیۆنەکانی نەینەوا عەمید فیراس بەشار سەبری بە دیارونای وت ئەم بانگەشانە "تەنیا فێڵ و درۆن تیرۆریستان هەوڵدەدەن وەك راستی نیشانیان بدەن".\nوتی: "زانیاری ناڕاست ئامرازێکی تیرۆریستییە بۆ بڵاوکردنەوەی پشێوی و پاشاگەردانی." ئاماژەیکرد بەوەش کە زۆرینەی خەڵك بەم درۆیانە هەڵناخەڵەتێنرێن.\nلێکۆڵینەوە لە هەموو بانگەشەکان دەکرێت\nسەبری وتی: "لە ئازادکردنیەوە، دۆخی ئەمنیی [موسڵ] باشتربووە، بەهۆی هاوکاریی خەڵکی مەدەنی و ئۆپەراسیۆنە ئەمنی و بەرپێگریەکانەوە،" کە وادەکات "دوژمن بکشێتەوە و ئۆپەراسیۆنی تیرۆریستی وا رابگەیەنێت کە تەنیا لە خەیاڵی خۆیاندا هەن".\nوتی هەموو ئەم بانگەشە و دەنگۆیانە -- کە زۆریشن -- لێکۆڵینەوەیان لێدەکرێت و پشتڕاستدەکرێنەوە، راستیەکانیش بە خەڵکی مەدەنی دەوترێن.\nسەرۆکی لیژنەی ئەمنی له ئەنجومەنی پارێزگای نەینەوا محەمەد ئیبراهیم بە دیارونای وت: "تیرۆریستان بۆ رێگەیەك دەگەڕێن کە بتوانن کاریگەریی دەرونییان هەبێت بەجۆرێك تاڵیی شکستیان کەمبکاتەوە."\nوتی خۆخستنە ناو هەر تاوانێكه‌وه کە روودەدات یان ئەوانەی روویاننەداوە لەلایەن داعشەوە "فێڵێکی نائومێدانەیە بۆ پەردەپۆشکردنی بێهیوایی و گەڕاندنەوەی تاڵێك لە ئومێد بۆ ئەو ئەندامانەی کە ماون".\nوتی هەربۆیە دەبێت بەتوندی دژی درۆکانی گروپەکە بوەستینەوە، تا رێگەی لێبگرین لەوەی دەرفەت بقۆزێتەوە بۆ ئەوەی خۆی وا دەربخات کە هێشتا گرنگە.\nوتیشی: "ئەم تیرۆریستانە بەشێوەیەکی ئاسایی بۆ سەرکەوتنی ساختە دەگەڕێن و راستی ئاوەژۆ دەکەن لەخزمەتی نیازیاندا بۆ رزگاربوون و فراوانبوون."\nوتیشی: "دەبێت هەمیشە رووبەڕوویان ببینەوە و پروپاگەندەکانیان بەدەربخەین و ئەم بەرپرسیارێتیە لەسەر شانی ئێمەیە."


یاداشتی بانگێشتی سەرۆك وەزیران و جێگرەكەی ئامادەكرا – تۆڕی میدیایی خەڵک\n2020/09/24 - 2:33 PM\nیاداشتی بانگێشتكردنی مەسرور بارزانی سەرۆك وەزیران و قوباد تاڵەبانی جێگری سەرۆك وەزیران و ئاوات شێخ جەناب وەزیری دارایی و ئابووری تەواو كراو دواین پەرلەمانتاری پێویست، واژووی كرد.\nسەرچاوەیەك لە پەرلەمانی كوردستان بە (خەڵك)ی وت: ژمارەی ئەو پەرلەمانتارانەی واژوویان لەسەر یاداشتی بانگێشتی سەرۆك وەزیران و جێگرەكەی و وەزیری دارایی كردووە، گەیشتە 23 پەرلەمانتار كە ژمارەی یاسایی و پێویستە.\nوتیشی: دواین پەرلەمانتار عەلی حەمە ساڵح پەرلەمانتاری گۆڕان بووە كە واژووی كردووە.\nبەشێك لە فراكسیۆنەكان واژووی یاداشتەكەیان كردبوو پێشتر، بەڵام فراكسیۆنەكانی پارتی، یەكێتی و گۆڕان ئامادە نەبوون یاداشتەكە واژوو بكەن.\nدوو رۆژی رابردوو پارتی دیموكراتی كوردستان، یەكگرتووی ئیسلامی لە ئیدارەی دهۆك دورخستەوە لەسەر ئەوەی واژووی یاداشتی بانگێشتی سەرۆك وەزیرانیان كردووە.\nئەمڕۆ فەهیم عەبدوڵڵا سەرۆكی ئەنجومەنی پارێزگای دهۆك لە لێدوانێكدا وتی: رێككەوتنمان لەگەڵ یەكگرتوو هەڵوەشاندەوە لە پارێزگای دهۆك بەهۆی ئەوەی یەكگرتوو پێیەكی لە دەسەڵات بوو پێیەكی لە ئۆپۆزسیۆن بوو، یاداشتی بانگێشتی سەرۆك وەزیرانیان واژووكردبوو.\nپارتیحكومەتی هەرێمی كوردستانیەكگرتوو\nئەمڕۆ وادەكەی ئەمریكا بۆ كازمی تەواو دەبێت


حەمەئازاد بەرزنجی: ماوەیەکە بۆیان نایەت و دەمیان تەتەڵە دەکات و تێکەڵی دەکەن. – WTARIKURD\nبرادەرێکمان هەبو، زو زو دەمی تەتەڵەی دەکرد و قسەکانی تێکەڵ دەکرد. جارێکیان لە کاتی شەڕی ئێران – ئێراقدا لەو کاتانەی ناو سلێمانیان تۆپ باران دەکرد. لە دائیرە هاتبوە دەرەوەو کەوتبوە ناو تۆپ بارانەکەوە لەبەردەم باخی گشتیدا. بە پەلە پڕوسکێ هەرچۆنێ بوبێ ڕزگاری بوبو. کە گەڕابوەوە، بۆ هاوڕێکانی گێرابوەوە و وتبوی یاخوا ئەوی بەسەر مندا هات بەسەر کەسدا نەیەت. وتبویان چیت لێ قەوماوە. وتبوی کەوتمە ناو تۆپبارانەکە ئیتر شەپۆکام ( لە باتی بڵێ پەشۆکام ). کاکە تەکسی بارانێک بو تەکسی یەک لەسەر یەک ئەیدا بە ئەرزا، ئەمویست تۆپێ بگرم وسوار تۆپێ بم و لەو ناوە نەمێنم دەسم لە هەر تۆپێک ڕادەگرت ڕا نەئەوەستا. ناجار بەپێ گەڕامەوە.\nجا ماوەیەکە ئەو برادەرانەیش شەپۆکاون، و بۆیان نایەت و کارەسات لە دوای کارەساتەی ئەیدا بەزەویدا و، مەینەت دوای مەینەتەی ( کە بەرهەمی سیاسەتی هەڵەی خۆیانە )، بەسەریاندا دادەبارێ، دەلاقە دوای دەلاقە کەوتۆتە جەستەیان، تا یەکێ دەگرن یەکێ دی سەرهەڵدەدات. ڕاگەیاندنی جیا لەیەک دەدەن و دەمیان تەتەڵە دەکات و بەجۆرێ تێکەڵی دەکەن، خۆشیان بەئاستەم لەیەکی جیادەکەنەوە. ڕەش دەکەن بەسپی، سپی بە ڕەش، بێتاوان بەتاوانبار ودۆست بە دوژمن و چالاکوان بەسیخور و قۆپیەچی بە مامۆستاوپەروەردەکار و هەڵە بە ڕاست و درۆ بە ڕاستی هەژماردەکەن.\nلەساتی هێرشە ناڕەواکانی تورکیا بۆ سەر چیای گارە و بۆسەر گوندو شارۆچکەکانی باشوری کوردستان، لە باتی ناڕەزایی دژ بە تورکیا بەڵگە و پاساویان بۆ هێرشەکان دەهێنایەوە و پەکەکەیان تاوانباردەکرد کە ئەوانن هۆکاری سەرەکی هێرشەکانن و گوایە تورکیا بەدوای ئەمانەوەن. لەگەرمەی هێرشەکاند بسکەی سمێڵیان دەهات و وایان دەزانی بە قازانجی تورکیا دەشکێتەوە، بەڵام کە ئەنجامەکە پێچەوانە بوەوە و لوتی تورکیا شکێنرا، فزەیان لەدەمبڕاو بێ ورتە بون، چونکە ئەمانە لە نوشتی هاوڕێکانیان و سەرکەوتنی دوژمناندا شاگەشکە دەبن و سەر بەرز دەکەنەوەو لە پێجەوانەکەشدا بێدەنگن. ئەگەر تورکیا بەدوای پەکەکەوە بو لە چیای گارا؟ ئەی ئەو هەمو بنکەی سەربازیانەی دیکە کەلە ناوچەکەدا دایناون و كێ بەدوایانەوە بوە. ئەی کێ بەدوای بەفیرۆدانی سامانی ئەم وڵاتەوە بو کەگرێبەستی پەنجا ساڵی نەوت واژۆ دەکرا لەگەڵ تورکیادا،کە کەس تاکو ئێستا نازانێ ناوەڕۆکەکەی چییە و چی تیایە.\nکاتێکیش باس و خواستی لامەرکەزی شارەکان هاتە کایەوە، ئەمان باسی جیابونەوە و پەرتکردنی کوردستان و دابەشکردنی هەرێمیان پیادە دەکردو سلێمانیان تاونبار دەکرد بە جیابونەوە. بۆیە بە بەناچاری ڕازی بون بە پلانی دابەشکردنی بودجە بەسەر شارەکاندا و هەرچەندە تا ئێستا هەر ژمارەیەو کردار شەرتەو بزانین تا کەی بەردەوام دەبێ. بۆیە بەپەلە و، بێ ئەوەی ڕێگایەک بەتەواوی هەموی تەواو بکرێت، پارچەیکیان لێکردەوەو ئاهەنگێکی کردیانەوەیان ( افتتاح )بۆ گێرا، گوایە ئەمان خزمەتی هەولێر دەکەن و لایەنەکەی دیکە بودجەکەی سلیمانی خواردوە. خۆزگە و سەد خۆزگە ناکۆکیەکان و کێبرکێکان دەگۆڕا بۆ پێشبڕکێی کێ زیاتر پڕۆژە خزمەتگوزاریەکان پێشکەش دەکات و کێ بەرنامەی باشتری هەیە بۆ پەرە پێدان، نەک پێشبڕكێی کێ زیاتری دەسدەکەوێ و كێ زیاتر موڵک و ماڵ داگیردەکات و کێ زیاتر خۆڵ دەکاتە چاو.\nلەولاترەوە بە پەلە پرۆزی کەیسێکی دادوەریان لە دهۆکەوە گواستەوە بۆ هەولێرو پێنج شەش ڕۆژنامەنوس و چالاکوانی بێ تاوانیان بە شەش ساڵ حوکمدا و ئاوی چاوە شینەکانی چەندان منداڵی نیشتمانیان کرد بە گۆمی خوێن. لەلایەک سەرۆکێکیان پێش دادوەریەکە لێدوان دەدات و ڕایدەگەیەنێ کە ئەوانە کۆمەڵێ سیخوڕ و گێرەشێوێنن و، ئارامی ئەم وڵاتە و هەرێمیان تێکداوە. سەرۆکێکی تریان دوای دادوەرییەکە دەڵێ ئەوە بڕیاری کۆتایی نییەو دەرفەتی پیاداچونەوەی هەیە. هێشتا ئاوی ئەم نادادییەیان وشک نەبوبۆوە، بۆ ئەوەی ئاراستەی چاوەکان لە سەر نادادپەروەرییەکانیان لە بادینانەوە بگوازنەوە بۆ سلێمانی. بە حسابی خۆیان ناسەقام گیرییش لەم دەڤەرەیشدا هەیە. بە چەقۆ هێرش دەکرێتە سەر ئەندام پەڕلەمانێکی ئێراق لە سلێمانی کە یەکێکە لە کادرە چالاک و سەرسەختەکانی دژ بە نا عەدالەتی و گەندەڵکاری و خستنە ڕوی گەندەڵییەکانیان. پێش ئاشکرا کردنی ناو و وێنەی تاونبارەکە، لە تۆرە کۆمەڵایەتیەکان دەیانویست بەزم بنێنەوە و ڕاستیەکان بشێوێنن. گوایە ئەمە شانۆگەرییە و دکتۆر بۆ کۆکردنەوەی دەنگ ئەمە دەکات. لەلایەکی دی دەیانگوت ئەمە پاسەوانەکانی خۆیەتی و موچەکانیانی خواردوە. لەملاوە دەیان وت ئەی کوا پاسەوانەکانی، لە لایەکی دی دەیان ویست چەند لایەنێکی تری پێ تاوانبار بکەن\nلەملاترەوە کادیر و لایەنگیرێکیان لە شاشەی تیڤیەکانیانەوە شانازی بە قۆپیکردنەوە دەکات و دەڵێ هەمو قوتابخانەم بە قۆپی تەواو کردوە و سوکایەتی و قەشمەری بە پرۆسەی پەروەردە دەکات و بێ پەردە شانازی بە گزیکردن و قۆپیەکەیەوە دەکات و گوایە پسپۆڕیشە تیایدا. کەچی وەزیری پەروەردەکە پەردەپۆشی بۆ دەکات و دەڵێ هیچ بەرپرسێتییەکی نیەو پەیمانگای خوێندن هی ئەو نییە و بەناوی خەڵکی دیکەوەیە. بەڵام وەزیری خوێندی باڵا کەسەر بەوان نییە دەڵێ پێویستە لێکۆڵینەوەی لە گەڵدا بکرێ و لیژنەی بۆ پێکهێناوە.\nلەولاوە بە قوڵایی دەیەها کیلۆمەتر تیرۆرستان و تاوانکاران سنورە بەرگرییەکانی ئاسایشی هەولێر دەبڕن و دەچن لە ناو قوڵایی هەرێم و نزیک شار، شاری هەولیر وفرۆکە خانە ڕۆکێت باران دەکەن، نایخەنە سەرخۆیان و دەڵێن هیرشەکە زیاتر مەبەستیان ئەمریکیەکان وبەرژەوەندی ئەمریکا بوە نەک هەرێم. دەیانویست ئەم کارەساتەیش بقۆزنەوەو هەندی دەسکەوتی مادی تریان دەسکەوێ و سۆزی وڵاتان بەلای خۆیاندا ڕابکێشن. هەرچەندە زۆربەی وڵاتان و ڕێکخراوانی بیانی هاتنە دەنگ و ئەمریکا پەرچەکرداری نواندو مۆڵگەکانی تاوابارانی بۆردومانکرد. بەڵام بێدەنگیش نین لە ناداد پەروەری دەستڕۆیشتوانی هەرێم و، پێشێلکاریەکانی ئەمان دژی دیموکراسی و مافی مرۆڤ و گەندەڵکاریەکانیان. ئەوەتا ئامادە نین یارمەتیەکانیان ئەو پێشمەرگانە بگرێتەوە کەسەر بە حزبن وتەنها هێزە هاوبەشەکان دەگرێتەوە و جەخت دەکەنەوە کە مافی مرۆڤ پێشێل نەکرێت و بەها دیموکراسیەکان نەشێوێندرێن و دژبە حوکمدانی چالاکوان و ڕۆژنامەنوسانی بادینانیش بێدەنگ نین و حکومەتی هەرێمیان ئاگادارکردۆتەوە.


چارەنووسی ڕێژیم چۆن و لەکوێ یەکلا دەبێتەوە؟ – KDPmedia\nHomeوتارچارەنووسی ڕێژیم چۆن و لەکوێ یەکلا دەبێتەوە؟\nکەمپینی “نا بۆ کۆماری ئیسلامی” لەم ڕۆژانەدا دەنگێکی نوێی دیکەیە کە هەم لە نێوخۆی وڵات و هەم لە دەرەوەی وڵات بەرزتر و بەربڵاوتر دەبیسترێ. ئەم دەنگە لە ئێستادا کاردانەوەی جیدی کۆمەڵگەیە بە کۆی قەیرانگەلێک کە کۆماری ئیسلامیی ئێران لە چوار دەیەی ڕابردوودا بۆ خەڵکی دروست کردووە.\nوەڕێکەوتنی ئەم کەمپینە بێ لەبەرچاوگرتنی ئەوەی کام هێز و لایەنی سیاسیی لەپشتە و تێڕوانین و خوێندنەوەکان بۆ ڕەگداکوتان و بەرەوەپێش‌چوونی دەبێ چۆن و چ بن، بیرهێنەرەوەی بڕیارێکی مێژوویی بزووتنەوەی سیاسیی کوردە. بێگومان ئەو کاتەی کە هەر مانگێک دوای خۆسەپاندنی ڕێبەرانی ئەم ڕێژیمە ڕاپرسیی “کۆماری ئیسلامی، بەڵێ یان نەخێر” دەکرا و کوردستان و هێزە سیاسییەکانی پێشەنگی “نا”گوتن بەو ڕێژیمە فریودەرە بوون؛ ئەگەر کورد تەنیا نەمابایەوە و نەتەوە و قەوارە سیاسییەکانی دیکەش بەرەوپیلی ئەو بانگەوازە هاتبان، ڕەنگبێ ئەوەی لە چوار دەیەی ڕابردوودا بەسەر ئێران و خەڵکی ئەم وڵاتە هاتووە، ڕوویان نەدابا. بزووتنەوەی سیاسیی کورد لە چوار دەیەی ڕابردوودا و لە شێوە و فۆڕمی جۆراوجۆری سیاسی، مەدەنی و تەنانەت چەکداریدا بەردەوام بووە لەسەر ئەم “نا”گوتنە و بە سەربەرزییەوە هەتا ئێستاش باجی ئەو خۆڕاگرییە و مافخوازییە دەدا.\nتایبەتمەندییەکی ئەم کەمپینە تازەیە کە هێشتا مەیدانی نییە و پتر میدیایی و تەبلیغاتییە ئەوەیە کە لەو ماوەیەدا بەشی بەرچاو لە چین و توێژ و فرەیی و جۆراوجۆرییەکانی کۆمەڵگەی گرتووەتەوە و، هاوکات دەکرێ دوو پەیامیشی تێدا بخوێنینەوە:\nپەیامی یەکەم ڕوو لە سەرۆک‌کۆماریی ئەمریکا، وڵاتانی ئورووپایی و کۆمەڵگەی نێودەوڵەتییە کە ئێران ناتوانێ عونسورێکی دڵنیا لە هاوکێشە جیهانییەکان و هاوبەشێکی باشی سیاسی و ئابووری بۆ ئەوان بێ؛ چونکی بناغەی دەسەڵاتی ئەم ڕێژیمە لەرزۆکە و حاکمییەتی کۆماری ئیسلامی تەنیا و تەنیا زەبروزەنگ لەسەر پێی ڕاگرتووە، نەک شەرعییەت و پشتیوانیی خەڵک.\nخەڵکی ئێران نیگەرانن لە ئەگەری سازانی کۆمەڵگەی جیهانی لەگەڵ کۆماری ئیسلامیدا ڕێژیم هێز و تینی پتری وەبەر بێتەوە و توندوتیژتر لە ئێستاش بەر بێتە گیان و ژیانی خەڵک. ئەو ترسەش لەخۆڕا نییە و پێشترین ئەزموون کراوە. وەک چۆن دوای هەڵبژاردنەکانی سەرۆک‌کۆماریی ٨٨ و ڕاپەڕینی خەڵک بێتوو ئەمریکا و کۆمەڵگەی جیهانی دەنگی خەڵکیان بیستبا و قازانجی سازان لەگەڵ کۆماری ئیسلامییان لە پێشەوە و لە سەرووی بەرژەوەندیی سەقامگیری خۆیان لە پشتیوانی‌کردن لە خەڵک دانەنابا؛ ڕەنگبێ ئێستا ئەو ڕێژیمە بەشیک با لە مێژوو.\nپەیامی دووهەم ڕوو لە دەسەڵاتە کە لە بەهاری ساڵی نوێدا بەتەمای بەڕێوەبردنی هەڵبژاردنی سەرۆک‌کۆمارییە. ئەو “نا”یەی ئێستا لەو کەمپینەدا بەرز کراوتەوە، نای پێشوەختە بەو هەڵبژاردنە و لێکەوتەکانی و تەواوەتیی ڕێژیمە. ئەم “نا”یە بە کۆماری ئیسلامی لە هەڵبژاردنەکانی خولی یازدەهەمی مەجلیسیش‌دا بە بەشداریی لانی‌کەمی خەڵک بە ڕوونی بەرز کرایە، بۆیە بۆ هەڵبژاردنەکانی سەرۆک‌کۆماریش چارەنووسێکی باشتر لەمە چاوەڕوان ناکرێ و حکوومەت بە یارمەتیی “کۆرۆنا”ش ناتوانێ بە دڵخوازی خۆی ئەندازیاریی بۆ بکا.\nخەڵکی ئێران زۆر هەل و دەرفەتی بۆ گۆڕان لە بارودۆخی ئارایی بەبێ توندوتیژی بە لایەنە سیاسییە مودەعییەکان دا، بەڵام هەموو ئەو دەرفەتانە سووتان و خەڵک مانەوە و تەنیا یەک هەڵبژاردن، ئەویش تێپەڕین لە کۆماری ئیسلامی و ناگوتن بەو دەسەڵاتە. هۆکارەکەش ئەوەیە کە کۆماری ئیسلامی لە مێژووی ژیانی خۆیدا پێشی بە گووران و ڕۆڵ‌بینینی بنیاتە سیاسی و کۆمەڵایەتییەکان گرتووە. حیزبی سیاسیی سەربەخۆ و دامەزراوەی مەدەنیی بەمانای خۆی لە ئێراندا نین –بە واتایەکی دی ئیزنی پێکهاتن ودامەزرانیان نەدراوەتێ- کە کۆمەڵگەی ئێران بتوانێ بە پشتبەستن بەوان لە قەیرانەکان تێپەڕێ. بۆیە ناڕەزایەتیی هەراوی کۆمەڵگە لەسەر سێ تەوەر و داخوازی سەرەکیی ژیان و بژیو، ویستی سیاسی و ئازادییە کۆمەڵایەتییەکان شکڵی گرتووە. بەدەر لەوەش هەشت ساڵ سەرکۆماریی ڕووحانییش لە هەلومەرجێکدا تێپەڕی کە بە قسەی وەزیری دەرەوە و دەستی ڕاستی سەرکۆمار، دەوڵەت کەمترین ڕۆڵ و دەسەڵاتی لە سیاسەتە نێوخۆیی و دەرەکییەکانی کۆماری ئیسلامیدا نەبووە و ئەوە سپای پاسداران بووە وڵاتی ئیدارە کردووە. خەڵکیش دەپرسن ئاخۆ پێویست دەکا بۆ هێنانە سەر کاری دەوڵەتێکی بێدەسەڵات و بێ‌توانا لە چارەسەرکردنی کێشەکانی کۆمەڵگە بێنە پێشێ، بێگومان نا.\nلەلایەکی دیکەوە ئەم “نا”گوتنە و هەر “نا”گوتنێکی دیکە بە ڕێژیم کە لە هەناوی ئەم کۆمەڵگەیەدا بێتە دەرێ شایانی بایەخ‌پێدانە. چونکی کۆماری ئیسلامی لە ئەدەبییاتی سیاسیی خۆیدا بەردەوام بانگەشەی ئەوەی کردووە و هەوڵی داوە ئەو باوەڕە جێ بخا کە ڕووخانی کۆماری ئیسلامی بریتییە لە نەمانی ئێران و لێک‌هەڵوەشانی سیاسی و جوغرافیایی ئەم وڵاتە. زمانحاڵەکانی ڕێژیم لە هەر بەرگێکدا بووبن هەموو وزەیان لەسەر ئەوە داناوە بە بەرجەستەکردنی بەسووریایی و بەیەمەنی کردنی ئێران لە ئەگەری گۆڕانکارییە بنەڕەتییە سیاسییەکان بە ئاراستەی گۆڕینی ڕێژیمی سیاسی، بڵێن ڕووخانی کۆماری ئیسلامی ناتوانێ دەستەبەری مانەوەی ئێران و وەدیهاتنی ئازادی و دێموکراسی و سەقامگیریی سیاسیی لەم وڵاتە بێ. بەڵام دەنگی “نا”ی ئێستا بە ڕێژیم و ڕەت‌کردنەوەی کۆماری ئیسلامی کە زۆربەی زۆری دژبەرانی ڕێژیمی لەگەڵە، تێپەڕینە لەو وەهمە.\nهەروەها “نا”گوتنی ئەمجارە بە کۆماری ئیسلامی لە هەلومەرجێکدا دەگوترێ کە کۆماری ئیسلامی پتر لە هەموو کاتێک دەستەوەستانی قایل‌کردنی خەڵکە، چونکی نە توانای وەڵامدانەوە بە ویستە ئابوورییەکانی خەڵکی هەیە و نە دەشیهەوێ بەرعۆدەیان بێ. خەڵک دەیانەوێ دۆخی بێکاری و گرانی چارەسەر بکرێ، یارانەکان زیاد بکرێن، مووچە و حەقدەستەکان بچنە سەرێ، نرخی کاڵا، ئاو و بەڕق و گاز و کرێ‌خانوو دابەزن، ماڵیات و پیتاکیان لەسەر سووک بکرێ و بەمجۆرە ئاهێکیان بێتەوە بەر. بەڵام بەڕێوەبەرانی کۆماری ئیسلامی نە سەرچاوەی ماڵیی پێویست بۆ چارەسەرکردنی ئەو کێشانەیان بەدەستەوەیە و نە لە بنەڕەتدا دەیانەوێ ئاوڕ لەو بابەتانە بدەنەوە. چونکی دەزانن لەوانەیە ئاکامی پێچەوانەی لێ وەرگرن و بەوە ئاستی چاوەڕوانییەکانی خەڵک بەرنە سەرێ.\nپرسی ئازادییە سیاسی و مەدەنییەکان و مافی کەمینە نەتەوەیی و ئاینییەکانیش کە گریدراوی بەرژەوەندییە ئیدۆلۆژیکییەکانی ڕێژیمن هەروا لەجێی خۆیانن. چوار دەیە سەرکوت و زەبروزەنگ نەک نەیتوانیوە ئەو کێشانە لەکۆڵ دەسەڵات بکاتەوە، بەڵکوو ئەمڕۆکە دەبینین خودان ئەو پرس و داخوازانە زۆر شێلگیرتر لە پێشووش بۆ دەستەبەرکردنیان تێدەکۆشن.\nبەڵام لەگەڵ ئەوەشدا قۆناغی تێپەڕین لە کۆماری ئیسلامی دەبێ چوارچێوەی کەمپینی تەبلیغی و سۆسیال مێدیا ببەزێنێ و بۆ هاوکاریی مەیدانی هێز و لایەنە سیاسییەکان و ڕێکخستنی جەماوەرۆ شۆڕ بێتەوە. هاوکات ئەم کەمپینە و داوای ڕووخان و نەمان و تێپەڕین لە کۆماری ئیسلامی دەبێ ببێتە ئەرکێکی گشتی بە هاوبەشی و بەشداری هەموو لایەنە سیاسی و پێکهاتە و جۆراوجۆرییەکانی کۆمەڵگە کە قازانج لەو گۆڕانەدا دەکەن، نەک ئەوەی هێزێک یان ڕەوتێکی سیاسی بیەوێ دەستی بەسەردا بگرێ یان مۆرکی خۆی لێ بدا. بۆ ئەوەش مەرجی بنەڕەتی داننانە بە هەموو شوناس و ئەو ڕەوتە سیاسی و نەتەوەییانەی پاشخانێکی دوور و درێژی خەبات و تێکۆشانیان لە دژی ڕێژیمە ناوەندگەراکان هەیە.\nبۆ هەمووان ڕوونە ئەوەی تا ئیستا بژیوی بە کۆماری ئیسلامی داوە ناکۆکیی نێوان هێزە سیاسییەکانی ئۆپۆزیسیۆنی کۆماری ئیسلامییە کە تا ئێستاش نەیانتوانیوە لەسەر لانیکەم پرس و بابەتێک گوتار و هەڵوێستێکی هاوبەشیان هەبێت. ئۆپۆزیسیۆنی ئێران لە سەردەمی سەرۆک‌کۆماریی ترامپدا زۆر هەل و دەرفەتیان لەکیس دا و پێویستە بە ڕەخنەگرتن لە خۆ ئەو قۆناغە بەجێ بێڵن. بزووتنەوەی سەراسەری و ئۆپۆزیسیۆنی کۆماری ئیسلامی ئەگەر دەیەوێ شوێندانەر و ئاکام‌تەوەر بێت، دەبێ ئادرەس بێت و بۆ بوون بە ئادرەسیش لێک‌تێگەیشتن و ڕێککەوتن و دەست‌نانە نێو دەستی یەکتری پێویستە.\nئەگەر لە نیزیکترەوە بۆ ئەو بابەتە بڕوانین، دەبینین کە کات زۆریش درەنگە. کۆماری ئیسلامی بە هەڵگیرانی مەترسیی “میکانیزمی پەلاپیتکە” لەسەری و گەیشتنی ئیدارەی نوێی ئەمریکا بەو قەناعەتە کە گوشاری لانی‌زۆر وەڵامی پێویستی وەرنەگرتووە و بڕیاری ئازادکرانی ٧ میلیارد دۆلار لە پارە بلۆکەکراوەکانی ێران لە کۆرەی باشوور خەریکە پشوویەکی دێتەوە بەر. لێکەوتەکەشی ڕوونە و ئەویش دەست‌پێکردنەوە بە گەڕێکی دوورودرێژی دانوستانی نێودەوڵەتی و ئارخەیانی و دەست‌ئاوەڵایی بۆ سەرکوتی سەنگەرەکانی خۆڕاگری لە نێوخۆی وڵات. ڕەشبگیریەکەی بەفرانبار و ڕێبەندان لە کوردستان و سەرکوتە خوێناوییەکەی سەراوان و شەپۆلێکی نوێی ئێعدامی چالاکانی سیاسیی عەڕەب و بەلووچ دەکرێ لەو سیلەیەوە لێک بدرێتەوە.\nزنجیرە ناڕەزایەتییەکانی ئەم دواییانەی خانەنشین‌کراوان و هەروەها چەند ناڕەزایەتییەکی کرێکاران بە سەرنجدان بە دروشمی هاوبەش لە هەموو ئەو ناڕەزایەتییانەدا -“تنها کف خیابون، به‌دست میاد حق‌مون”- پێمان دەڵێ ئەوەی تا ئێستا بەری بە تەقینەوەی ناڕەزایەتییەکان گرتووە تەنیا هەلومەرجی کۆرۆنا بووە. بۆیە کۆمەڵگەی ئێران و شەقامەکانی وڵات چاوەڕوانی زۆر دیمەن و گۆڕانکاریی نوێن کە بەڕێوەن.


میلیشیایێن پەکەکێ سێ زارۆکێن کەچ رەڤاندن و ئەنەکەسێ ژی ئەڤ کارێ وان ئیدانەکر - دارکا مازی\nئێڤارا رۆژا یەکشەمێ 21/11/2021ێ، رێخستنا جوانێن شۆرەشگەر یا گرێدایی پەیەدێ سێ کەچێن تەمەن بچووک ژ باژارێ عاموودێ رەڤاندن ب ئارمانجا تەڤلیکرنا وان د ناڤا میلیشیایێن خوەیێن لەشکەری دا.\nناڤێن سێ کەچێن کوردێن تەمەن بچووک:\nئاڤین جەلال خەلیل (15 سالی)\nئایانا ئدریس ئیبراھیم (15 سالی)\nھەدیا عەبدلرەحمان عەنتەر (16 سالی)\nبەریا چەند سالان، ڤێ رێخستنێ ب سەدان زارۆکێن تەمەن بچووک رەڤاندن و برن لەشکەریێ و ژ دەستپێکا ئیسال ڤە ھەژمارا ڤان تاوانان زێدە بوویە. وان دبەن ناڤا چەکداران دا و 6 مەھان دەورەیا پەروەردا لەشکەری دەرباس دکەن و د ڤێ ھەیامێ دا ب چ ئاوایی نکارن پەیوەندیێ ب مالباتێن خوە بکەن.\nل سەر ڤێ مژارێ ئەنجوومەنا نشتمانی یا کوردی (ئەنەکەسێ) داخویانیەک بەلاڤ کر و تیدا ئەڤ کارێ چەکدارێن سەر ب پەکەکێ ڤە ب توندی شەرمەزار کر.\nئەنجوومەنا نشتمانی یا کوردی (ئەنەکەسێ) ب توندی تاوان و بنپێکرنێن ڤێ رێخستنێ ل دژی گەلێ مە شەرمەزار دکەت، نەمازە د دەربارێ رەڤاندن و لەشکەرکرنا زارۆکێن تەمەن بچووک دا، ئەنەکەسە ھێزێن سووریا دەمۆکراتیک (ھەسەدێ) ب تەمامی بەرپرسیار دبینیت. ژ بۆ نەھشتنا ڤان تاوانا، بەرپرسیاریا بەرپرسیارانە کو ڤێ ھێزێ ھەلوەشینیت. ب تایبەتی ژ بەر کو ئۆفیسا “پاراستنا زارۆکان” کو ژ ئالیێ “ھەسەدێ” ڤە ھاتیە ئاڤاکرن، نکاریت زارۆکێن رەڤاندی ل مالباتێن وان ڤەگەرینیت.\nھێژایی گۆتنێیە کو دەستوورا دادگەھا تاوانان یا ناڤدەولەتی پشتراست دکەت کو “چەکدارکرنا زارۆکان یا نەچاری یان ب دلخوازی”د ناڤ ھێز یان کۆمێن چەکدار دا تاوانا شەری یە د پەڤچوونێن چەکداری یێن ناڤنەتەوەیی و ناڤدەولەتی دا.\nئەنجوومەنا نشتمانی یا کوردی ھەروھا داخواز ژ نەتەوێن یەکگرتی، رێخستنێن مافێن مرۆڤ و مرۆڤییێن پێوەندیدار ب پاراستنا مافێن زارۆکان، و ھێزێن ھەڤپەیمانیا ناڤدەولەتی دکەت کو ئەرکێن خوە ب جھ بینن و فشارێ ل سەر “ھەسەدێ” بکن دا کو ب دەھان زارۆکێن بچووکێن کو ژ ئالیێ چەکدارێن جوانێن شۆرەشگەر ڤە ھاتنە رەڤاندن، ڤەگەرینن. ڤێ رێخستنێ و میلیشیایێن وێ و لەشکەرکرنا زارۆکان ب ئاوایەکی دایمی راوەستینیت و مافێن وان ل گۆری یاسا و پەیمانێن ناڤنەتەوەیی بهێنە دەستنیشانکرن و گارانتیکرن.


Home Academic Institutes and Centers Language Center News ل زانکۆیا دهۆک 280 پشکداران تاقیکرنێن زمانێ ئنگلیزی ئەنجامدان\nل زانکۆیا دهۆک 280 پشکداران تاقیکرنێن زمانێ ئنگلیزی ئەنجامدان\nFeb. 20, 2022, 10:18 a.m.\nبۆ دیاركرنا ئاستێ زمانی یێ قوتابیێن خواندنا بلند و مامۆستایان ل زانكۆیا دھۆك، ب ئامادەبوونا د. ژاڵە سعید خگاگ رێڤەبەرا گشتی ل فەرمانگەھا ڤەكۆلین و گەشەپێدانێ ل وەزارەتا خواندنا بلند و ڤەكۆلینێن زانستی و دیسان د. حسیب صالح بڕیاردەرێ لیژنا بلندا سەنتەرێن زمانی ل وەزارەتا خواندنێن بلند و د. لقمان ھادی ھاریكارێ سەرۆكێ زانكۆیا دھۆك بۆ كاروبارێن زانستی، گەڕەكا دی یا تاقیكرنێن زمانێ ئنگلیزی ل سەنتەرێ زمانان ل زانکۆیا دهۆک برێڤەچوو.\nد. ژالە خگاگ دیارکر کو سەرەدانا وان بۆ ئەڤێ گەڕا تاقیكرنێن 280 کەس ژ سەنتەرێن زمانان ل زانكۆیێن (دھۆك، زاخۆ و پۆلیتەكنیك) پشکداربووین، بۆ هندێ بوویە پێزانینێن نێزیک لدۆر ڤێ پرۆسێسێ و چەوامیا پتر پێشڤەبرنا وێ هەبن و هەروەسا پێشڤەبرنا ئاستێ هەماهەنگیێ د ڤی بواری دا.\nهەژی گۆتنێ کو بەری نها و ل رێككەڤتی ١٢/٢/٢٠٢٢ تاقیكرنەكا دی یا دیاركرنا ئاستێ زمانان بۆ ٢٨١ پشکداران هاتبوو ئەنجامدان و ل شەمبییا بھێت ل رێككەڤتی ٢٦/٢/٢٠٢٢ ژی دێ تاقیكرنەكا دی ب ھەمان شێوە ھێتە ئەنجامدان.\nمەرەم ژڤان تاقیکرنان بو قوتابیێن حەزا خواندنا بلند هەی ماستەر و دکتورا وبوردێن زاستی ودبلوما بلند بشێن پێشکێش خواندنێ بکەن، دیسان بو ناسناڤێ زانستی یێ مامۆستای وپلە بلندکرنێن وان.


به‌رگریکردن له‌شۆڕشی ئۆکتۆبه‌ر\n07/11/2021 444 جار خوێندراوه‌ته‌وه\nگه‌وره‌ترین‌و مه‌زنترین وه‌رچه‌رخان له‌سه‌ده‌ی بیسته‌مدا ڕودانی (به‌رپابونی) شۆڕشی ئۆکتۆبه‌ربوو له‌ساڵی 1917دا لەڕوسیا، به‌ڕێنمایی‌و ڕێبه‌ری به‌لشه‌فیه‌کان.\n104 ساڵ له‌مه‌وبه‌ر له‌سه‌رده‌مانی جه‌نگی جیهانی یه‌که‌مدا (جه‌نگی وڵاته ئیمپریالیستییه‌کان) بۆ دوه‌مجار دوای کۆمۆنه‌ی پاریس چینی کرێکارانی ڕوسیا ده‌سه‌ڵاتیان گرته‌ده‌ست‌و شوراکان بون به‌شێوازو ئۆرگانی ده‌سه‌ڵات له‌ڕوسیادا.\nله‌شۆڕشی شوبات (فێبریوه‌ری)ی، ساڵی 1917دا، بۆرژوازی ڕوسیا به‌هه‌موو شێوه‌یه‌ک تێده‌کۆشا ئه‌لگۆی په‌رله‌مانی بکاته ئه‌ڵته‌رناتیڤ له‌به‌رامبه‌ر ده‌سه‌ڵاتداری شورایی که ئه‌وکاته ده‌سه‌ڵاتی دولایه‌نه له‌کایه‌دا بوو. هه‌م بۆرژوازی خاوه‌نی هێز بوو هه‌م چینی کرێکاران، هه‌رگیز ئه‌م هه‌لومه‌رجه نه‌ده‌کرا ئاوا درێژه‌ی هه‌بێت. سه‌ره‌نجام دوای ململانێیه‌کی زۆر چینی کرێکاران له‌ڕوسیا توانیان به‌ته‌واوه‌تی ده‌سه‌ڵاتی سیاسی به‌ده‌سته‌وه بگرن‌و ئه‌لته‌رناتیڤی بۆرژوازی تێکبشکێنن.\nفلادیمێر ئیلیچ ئۆلیانۆڤ (لینین) هه‌ڵکه‌وتوترین سه‌رکرده‌ی شۆڕشی ڕوسیا، به‌م په‌یامه بانگه‌وازی شۆڕشی ئۆکتۆبه‌ری ڕاگه‌یاند، "نان، ئاشتی، زه‌وی، گشت ده‌سه‌ڵات بۆ شوراکان" که دواتر بوو به‌دروشمی ملیۆنه‌ها مرۆڤی کارگه‌رو ڕه‌نجده‌ری سه‌رتاسه‌ری ڕوسیا. ئه‌مه‌ش ئه‌وه ده‌رده‌خات که شۆڕشی ئۆکتۆبه‌ر به‌رنامه داڕێژراو بوو له‌چاو شۆڕشی شوباتی هه‌مان ساڵدا که شۆڕشێکی به‌رنامه‌دارێژراو نه‌بوو، به‌ڵکو شۆڕشێکی خۆرسک بوو، هه‌روه‌کو که‌سایه‌تی دووهه‌می شۆڕشی ئۆکتۆبه‌ر لیۆن ترۆتسکی ده‌ڵێت:"هیچ که‌س نه‌بوو به‌شێوه‌یه‌کی پۆزه‌تیف به‌بیریدابێت که23ی شوبات خاڵی ده‌ستپێکردنی وه‌رچه‌رخان پێکدێنێت دژی حوکمی موتڵه‌ق"، به‌ڵام به‌پێچه‌وانه‌وه شۆڕشی ئۆکتۆبه‌ر به‌رنامه‌داڕێژراوو به‌پیلان بوو.\nبه‌ڵشه‌فیه‌کان هه‌نگاو به‌هه‌نگاو له‌گه‌ڵ کرێکاران‌و جوتیاران‌و ده‌ریاوانان به‌ستراتیژو تاکتیکی دروست توانیان به‌ته‌واوی سه‌رکه‌وتن به‌ده‌ستبێنن‌و ده‌سه‌ڵاتی شورایی له‌سه‌رتاسه‌ری وڵات ڕابگه‌یه‌نن، ئه‌م ئه‌رک‌و داخوازییانه‌ی جێبه‌جێکرد که ئه‌و سه‌رده‌مه به‌به‌راورد له‌گه‌ڵ پێشکه‌وتوترین ده‌وڵه‌تی سه‌رمایه‌داری بێوێنه‌بوو که به‌شێکیان ئه‌مانه‌ی خواره‌وه‌ن:\nکارگه‌و کارخانه‌کان له‌لایه‌ن شوراکان کۆنترۆڵکران‌و به‌ڕێوه‌ده‌بران.\nزه‌وی ئاغاکان‌و کۆلاکه‌کان دابه‌شکران به‌سه‌ر جوتیارانی هه‌ژارو که‌مده‌رامه‌ت.\nنەتەوە چه‌وساوه‌کان به‌مافی دیاریکردنی چاره‌نوس گه‌یشتن.\nئازادی‌و یه‌کسانی هه‌مه‌لایه‌نه‌ی دابینکرد بۆ ژنان. له‌وانه: مافی جیابوونه‌وه، مافی ئازادی له‌باربردن بۆ ژنانی دووگیان. (که بۆ یه‌که‌مجار له‌جیهاندا به‌ڕه‌سمی ناسرا)، ئێستاش له‌زۆربه‌ی وڵاتانی جیهان نایاساییه.\nده‌ستبه‌جێ‌و یه‌کلایه‌نه شه‌ڕی ئیمپریالیستی (جەنگی جیهانی یەکەم)ی ڕاگرت.\nله‌سیاسه‌تی ده‌ره‌وه‌ی دەوڵەتی سۆڤیەتیدا هه‌موو سات‌و سه‌ودایه‌کی به‌نهێنی‌و تەواوی پەیماننامەکانی پێشووی هه‌ڵوه‌شانده‌وه.\nهه‌ر له‌سه‌ره‌تای ده‌سه‌ڵاتی شوراکانه‌وه، له‌دوای ساڵی 1918 پارتی به‌لشه‌فیک‌و حکومه‌تی کرێکاری تووشی قه‌یرانی ناوخۆو ده‌ره‌کی هات، گه‌وره‌ترینیان جه‌نگی ناوخۆو هێرشی وڵاته ئیمپریالیستییه‌کان بوو. ئه‌وه‌بوو سه‌رکردایه‌تی پارتی به‌لشه‌فیه‌ک چه‌ندین شێوازو تاکتیکی جۆراوجۆریان داڕشت بۆ ڕزگاربون به‌سه‌ر ئه‌م گیروگرفتانه‌دا. به‌تایبه‌تی ده‌ورونه‌خشی ڕێبه‌رانی وه‌کو لینین‌و ترۆتسکی له‌وانه: پێکهێنانی سوپای سور، سیاسه‌تی نیپ، کۆمۆنیزمی جه‌نگی‌و ده‌ستنیشانکردنی خه‌ته‌ری سەرهەڵدانی بیروکراتیزم‌و …هتد.\nدوای مه‌رگی لینینیش له‌ساڵی 1924دا هه‌رچی زیاتر بیروکراتیزم له‌ناو ده‌وڵه‌تی کرێکاری‌و پارتی به‌لشه‌فیک به‌هێزتربوو که له‌لایه‌ن فراکسیۆنی ستالینه‌وه ڕێبه‌ری ده‌کرا. له‌دوای ساڵی 1928دا چینی کرێکاران به‌ته‌واوی له‌ده‌سه‌ڵاتیان له‌ده‌ستداو چینێکی مشه‌خۆر هاته‌سه‌ر ده‌سه‌ڵات‌و به‌ره‌به‌ره بوو به‌ڕژێمێکی سه‌رمایه‌داری ده‌وڵه‌تی، له‌ژێر دروشم‌و تێزی “بنیاتنانی سۆسیالیزم له‌یه‌ک وڵاتدا” گه‌وره‌ترین گورزیدا له‌بزوتنه‌وه‌ی کرێکاران‌و سۆسیالیستی له‌ئاستی جیهاندا به‌دیاریکراویش وڵاتانی وه‌کو: ئه‌ڵمانیا، ئیتاڵیا، بولغاریا، سین، له‌ده‌یه‌ی بیست‌و سییه‌کانی سه‌ده‌ی بیسته‌مدا.\nگرنگترین هۆکاره‌کانی شکستی شۆڕشی ئۆکتۆبه‌ر ئه‌مانه بون:\nقه‌تیس مانه‌وه‌ی شۆڕش له‌ڕوسیا\nسه‌رنه‌که‌وتنی شۆڕش له‌ئه‌ڵمانیا‌و ئیتاڵیاو بولغاریا.\nشەڕی ناوخۆو ئابڵوقەی وڵاتە ئیمپریالیستەکان.\nله‌ده‌ستدانی به‌شێکی زۆر له‌کادرو ڕابه‌رانی کرێکاری له‌سه‌رده‌مانی جه‌نگی ناوخۆدا.\nبه‌هێزکردنی ناسیۆنالیزم له‌به‌رامبه‌ر ئه‌نته‌رناسیۆنالیزم.\nکوشتارو لەناوبردنی زۆربەی زۆری ڕابەرانی پارتی بەلشەفیک لەلایەن ستالینەوە.\nله‌به‌رامبه‌ر سیاسه‌تی دژه کرێکاری‌و سۆسیالیستی باندی ستالیندا ئوپۆزسیۆنی چه‌پ به‌ڕێبه‌ری لیۆن ترۆتسکی هه‌ر له سه‌ره‌تاوه ده‌ورێکی بێوێنه‌یان گێڕا. له‌ڕیسواکردنی ڕژێمی ستالینی‌و نیشاندانی جیاوازی یه‌کانی نێوان ستالینزم‌و به‌ڵشه‌فیزم که لیۆن ترۆتسکی کاتی خۆی به‌مشێوه‌یه پێناسه‌یکردوه، “ئه‌و جیاوازییه‌ی له‌نێوان به‌لشه‌فیزم‌و ستالینزمه نه‌ک هه‌ر دیواری خوێنه، به‌ڵکو ڕوباری خوێنه”، هه‌روه‌ها له‌کۆتایی ساڵانی چله‌کانی سه‌ده‌ی بیسته‌مدا سۆسیالیستی شۆڕشگێڕیی به‌ریتانی تۆنی کلیف له‌سه‌ر شانی تێورییه‌کانی لێون ترۆتسکی توانی لێکۆڵینه‌وه‌و لێکدانه‌وه‌ی مارکسیستی ڕۆشن تر بکات له‌سه‌ر ڕوسیاو ڕژێمی ستالینی‌و دوای نیو سه‌ده له‌سه‌ر کاره‌کانی تۆنی کلیف مێژوو ڕاستی‌و دروستی ئه‌م بۆچونه‌ی سه‌لماند که به‌تیۆریی “سه‌رمایه‌داری ده‌وڵه‌تی” ناسراوه. ئه‌م وته به‌ناوبانگه‌ی لیۆن ترۆتسکیمان به‌بیر دێنێته‌وه که کاتی خۆی به‌رامبه‌ر ڕژێمی ستالینی دەریبریوە که ده‌ڵێت:“تۆله‌سه‌ندنه‌وه‌ی مێژویی زۆر به‌هێزتره، له‌تۆڵه‌ی سکرتێری گشتیی” .\nشۆڕش له‌سه‌ده‌ی بیست‌و یه‌که‌مدا\nبه‌راوردکردنی جیهانی ئه‌مڕۆ له‌گه‌ڵ سه‌رده‌مانی به‌رپابوونی شۆڕشی ئۆکتۆبه‌ر، جیاوازییه‌کی گه‌وره‌و زه‌ق به‌دیده‌که‌ین. له‌ڕووی چه‌ندایه‌تی‌و چۆنایه‌تیه‌وه چ له ئاستی ڕوسیادا چ له‌ئاستی نێونەته‌وه‌ییدا. له ڕووی چه‌ندایه‌تییه‌وه ئه‌مڕۆ ژماره‌ی چینی کرێکارانی قاڕه‌یه‌ک زۆر زیاترو به‌رفراوانتره له‌ژماره‌ی چینی کرێکارانی هه‌موو جیهان له‌سه‌ره‌تای سه‌ده‌ی بیسته‌م، ئه‌وکاته‌ی شۆڕشی ئۆکتۆبه‌ری تیایدا به‌رپابوو.\nهه‌روه‌ها کێشه ئابووری سیاسی‌و کۆمه‌ڵایه‌تییه‌کان به‌راورد ناکرێ به‌سه‌ده‌ی ڕابردوودا، ئێستا ئه‌م کێشانه‌و چه‌ندانی تر ڕوو له‌هه‌ڵکشانی تیژه. له‌باره‌ی پارسه‌نگیشه‌وه جێگای چینی کرێکاران له‌چاو توێژه‌کانی تری کۆمه‌ڵگا وه‌کو جوتیاران زۆر زیاترو به‌هێزتره‌و ده‌یان هه‌زار کرێکار له‌یه‌که‌یه‌کی به‌رهه‌مهێناندا کارده‌که‌ن، له‌باری بێکاری هه‌ژاری‌و جه‌نگی‌و کۆمه‌ڵگای سه‌رمایه‌داری قه‌یرانی زیاترو چه‌ند به‌رابه‌ره.\nئه‌گه‌ر به‌دیاریکراویش بگه‌ڕێینه‌وه بۆ وه‌ڵامی ئه‌م پرسیاره، ئایا شۆڕش له‌سه‌ده‌ی بیست‌و یه‌که‌مدا ئیمکانی هه‌یه؟ وه‌ڵامه‌که‌ی به‌دڵنیاییه‌وه به‌ڵێیه، ئه‌رێ به‌رپابونی شۆڕش له‌جهیاندا حه‌تمییه، به‌ڵام سه‌رکه‌وتنی حه‌تمی نییه، ئه‌ویش به‌و ده‌لیله‌ی ئه‌زموونه‌کانی 150 ساڵی ڕابردوو له‌چه‌ندین وڵات نیشانیداوه به‌بێبوونی “پارتی شۆڕشگێڕ”ی جه‌ماوه‌ری به‌رفراوان‌و تیۆریی “شۆڕشی به‌رده‌وام” ئیمکانی نییه ئه‌م سه‌رکه‌وتنه مسۆگه‌ربکرێت.\nئه‌گه‌ر 150 ساڵ له‌مه‌وبه‌ر به‌وته‌ی مارکس‌و ئه‌نگلس تارمایی کۆمۆنیزم له‌ئه‌وروپادا له‌هاتوچۆدا بوو، ئه‌وه ئه‌مڕۆ ئه‌م تارماییه بۆته ڕاستییه‌کی به‌ڵگه‌نه‌ویست‌و له‌هه‌ر پێنج قاره‌ی دونیا ئه‌م تارماییه ده‌بینرێ‌و له‌جوڵه‌دایه. ئه‌ویش بزاڤی به‌ره‌نگاربوونه‌وه‌ی دژە سه‌رمایه‌داریی‌و جه‌نگ‌و دژی لیبرالیزمی نوێیه. له‌هه‌ناوی ئه‌م بزووتنه‌وه‌یه‌دا سیمای دونیایه‌کی تر، دونیایه‌کی باشتر (دونیایی سۆسیالیزم) به‌دیده‌کرێت که نه‌ک هه‌ر ئیمکانی هه‌یه، به‌ڵکو بۆ کۆمه‌ڵگای مرۆڤایه‌تی له‌هه‌موکات پێویست تره.